ועדת הכלכלה, כנסת 24, פרוטוקול מספר 304, 2022-07-04 11:00

מיכאל ביטון: בוקר טוב, אני מתכבד לפתוח את הישיבה.

מיכאל ביטון: אנחנו מתחילים דיון חשוב שמטרתו, לסכם את השנה המשמעותית הזו בוועדת כלכלה.

מיכאל ביטון: אמנם ראוי היה שוועדות ימשיכו ארבע שנים ויעבדו ברצף וימשיכו לקדם, אבל נפל דבר, והכנסת מתפזרת.

מיכאל ביטון: בהחלט יש גאווה גדולה על השנה הזאת, על היקף הפעילות ועל התוצרים וההשפעות של ועדת כלכלה.

מיכאל ביטון: ניתן גם לחברי הכנסת להתייחס.

מיכאל ביטון: אתחיל בכמה דברים כלליים.

מיכאל ביטון: ביום כניסתי לוועדה שמנו לנגד עינינו שתי מטרות-על.

מיכאל ביטון: מטרה אחת, לשמור על כלכלת ישראל, על צמיחתה, על המשק, על העסקים, על היזמים, על כל החוקים שיכולים לשחרר רגולציה, לתקן עוולות, לייצר תחרות, לעשות בקרה על מונופולים, דואפולים וקרטלים גלויים וסמויים שפוגעים בקידום המשק, ועשינו דברים גדולים במאבק למען יוקר המחיה בתחומים רבים.

מיכאל ביטון: העיקרון השני שהנחה אותנו, לשאול את השאלה היסודית בכל חוק, בכל תקנה, בכל דיון, האם האוכלוסיות המוחלשות נפגעות?

מיכאל ביטון: האם הנגב והגליל נפגע?

מיכאל ביטון: האם הציבורים שאין להם לובי ואין להם ייצוג בכנסת נפגעים?

מיכאל ביטון: אני חושב שגם בתחום הזה הבאנו לידי ביטוי ערכים טובים ותוצאות יפות.

מיכאל ביטון: אני בראש ובראשונה מודה לחברי ועדת כלכלה בועז טופורובסקי שגם הוביל את ועדת המשנה לבטיחות בדרכים, רון כץ שהוביל את הוועדה לקידום ההייטק, לימור מגן תלם שהובילה את הוועדה לבחינת כשלים בתחום הצרכנות ויבגני סובה שהקמנו את הוועדה לבחינת שוק השכירות ובשל, פיזור הכנסת לא זכינו לאפשר לה הרבה זמן עבודה.

מיכאל ביטון: צביקה האוזר, מאזן גנאים, אורי מקלב, סמי אבו שחאדה וממלאי מקום קבועים בוועדה רם שפע, איתן גינזבורג, יסמין פרידמן וקרן ברק.

מיכאל ביטון: לראות גם פה את חברת הכנסת יעל רון בן משה ועוד ח"כים רבים שהיו פעילים מאוד אתנו ללא שייכות לחברות בוועדה – דבר שאני הכי גאה בו, שבוועדה הזאת לא היתה מלחמות פוליטית.

מיכאל ביטון: לא היתה פה פוגענות בין חברי כנסת.

מיכאל ביטון: היתה שפה מכבדת רוב הזמן, וההצבעות שלה, מעל 90% מההצבעות פה אחד.

מיכאל ביטון: זה הדבר שאני הכי גאה בו.

מיכאל ביטון: זה מוכיח, שאפשר בכנסת ישראל לעבוד, אפשר להביא הסכמות.

מיכאל ביטון: אפשר לכבד, אפשר לחלוק.

מיכאל ביטון: אין חבר כנסת שקולו לא נשמע ואין חבר אופוזיציה שיכול לטעון שמעמדו קופח בוועדת כלכלה.

מיכאל ביטון: נהפוך הוא.

מיכאל ביטון: חוקים של האופוזיציה טובים לכלכלת ישראל קודמו בוועדה הזאת כמו החוק להגבלת אגרה על פתיחת תיק במשכנתאות, החוק של אתי עטייה וחיים כץ ועוד עשרות חוקים שטובים לאזרחים ולכלכלה וקודמו בשוויון.

מיכאל ביטון: ועדת הכלכלה היא גם משיאניות החקיקה והדיונים בכנסת, ודאי בחוק ההסדרים הקודם.

מיכאל ביטון: היינו שיאנים באופן מוחלט.

מיכאל ביטון: גם בפגרות וגם במהלך הקדנציה.

מיכאל ביטון: נגענו בדברים יסודיים והכרענו אותם כמו הקמת הקרן למודרי אשראי וליווי פיננסי, כמו הרפורמה בייבוא ובייצוא.

מיכאל ביטון: חיברנו בין ייבוא לייצוא לייצר גם לייצוא אפשרויות לעבוד לפי תקן אירופאי.

מיכאל ביטון: הרפורמה בבנקאות הפתוחה, רפורמת המשכנתאות, עצירת פנויים בדיור הציבורי, רפורמה בענף ההטלה בהסכמות, רפורמה בדואר, סוגיות אחרות שעסקנו בהן - העלאת המאבק ביוקר המחיה על סדר-היום הציבורי, כפל עמלות בכספומטים, ניצול מונופולים של חברות מזון ועוד תחומים רבים בתחום יוקר המחיה.

מיכאל ביטון: אמרנו את כל אלה במחירי דלק והדרישה להוזלת הדלק והבלו וזה קרה ובוצע.

מיכאל ביטון: דרשנו תוכנית ליוקר המחיה של הממשלה של 2 מיליארד שקל, ושינינו את התוכנית הזו והגדלנו את המענקים למקבלי שכר נמוך מ-250 מיליון ל-500 מיליון ובאמצע שנה שינינו את החוק שמאפשר גם להם ליהנות מהכסף באמצע השנה.

מיכאל ביטון: בוועדה הזו דרשנו גם תקציב לאומיקרון לארבעה חודשי פיצויים.

מיכאל ביטון: קיבלנו חודשיים אבל זה מאפס לחודשיים, והחוק הזה מאושר בכנסת בימים אלה אז הפיצויים של האומיקרון נולדו בוועדה הזאת.

מיכאל ביטון: נאבקנו ברפורמה בתחבורה הציבורית.

מיכאל ביטון: לא צלחנו.

מיכאל ביטון: המחירים לא השתנו.

מיכאל ביטון: נעשות פעולות חד צדדיות של ביטול הערך הצבור מיידית והיכולת לטעון חופשי חודשי כבר בימים אלה עוד לפני שהרפורמה הרשמית נכנסת לתוקף.

מיכאל ביטון: יש עוד הליך משפטי בבג"ץ ונראה מה יגיד בג"ץ ברפורמה בתחבורה הציבורית.

מיכאל ביטון: עסקנו בבטיחות בדרכים גם בוועדה, גם בוועדת המשנה.

מיכאל ביטון: גילינו תופעות קשות, מחפירות שמדינה מתוקנת לא יכולה לקבל.

מיכאל ביטון: ניידת תנועה אחת אין בלילה ביום שישי בלילה בכל כבישי איו"ש לפלסטינים וליהודים כאחד, כבישים שפרוסים על מאות קילומטרים – אין ניידת תנועה אחת.

מיכאל ביטון: מתוך אלף התקנים של ביטחון פנים לשיטור לא הופנה תקן אחד לאיו"ש.

מיכאל ביטון: לא משנה אם אתה שמאלני או ימני.

מיכאל ביטון: החיים עצמם.

מיכאל ביטון: לשמור על הבטיחות והסדר ביהודה ושומרון.

מיכאל ביטון: זה דבר שנתגלה כאן והוא עצוב מאוד.

מיכאל ביטון: כמה מספרים של הוועדה.

מיכאל ביטון: קיימנו 317 ישיבות, 800 שעות דיונים, 13,000 משתתפים ומוזמנים.

מיכאל ביטון: 50 הצעות חוק, מתוכן הועברו אלינו לקריאה טרומית 24, 8 לקריאה ראשונה ו-18 הצעות חוק התקבלו בקריאה שנייה ושלישית בהם שבעה פרקי חקיקה שאושרו במסגרת חוק ההסדרים.

מיכאל ביטון: יש עוד 100 נושאים שהבאנו כנושאים שלנו לדיון מתוך סדר-היום הציבורי.

מיכאל ביטון: עוד חקיקת משנה 70 פרטי חקיקת משנה, 51 הצעות לסדר-יום של ח"כים שנידונו פה, אני לא חושב שיש הצעה לסדר של ח"כ שלא קיבלה את הכבוד המגיע לה.

מיכאל ביטון: עמדנו ביעד הקשה להגיב לכל הדרישות של ח"כים להביא את הנושאים ואת הסוגיות שעולות במליאה.

מיכאל ביטון: דיווחים על פי חוק בסעיפי דיווח בחקיקה, סיורים – ביצענו שניים, ו-וועדות המשנה שציינתי.

מיכאל ביטון: אתייחס בסוף לתודות.

מיכאל ביטון: הזכרתי את חברי הכנסת שלא היו פה גם, חברי הוועדה וחברי כנסת פעילים בוועדה שאינם חברי ועדה והודיתי להם גם על דרך העבודה, גם על מערכת היחסים, גם על העובדה שמעל 90% מההצבעות היו פה אחד וגם על העובדה שהוועדה הזאת היתה כמעט נקייה לחלוטין ממריבות פוליטיות אלא רק עשייה נטו.

מיכאל ביטון: יש לנו מלא ח"כים וגופים.

מיכאל ביטון: כולם רוצים להגיד וננסה כמה שיותר.

מיכאל ביטון: אני מבקש שגם הח"כים וגם הארגונים כל אחד יעמוד וידבר דקה להגיד את הדבר הכי חשוב לו.

מיכאל ביטון: בבקשה לא לחזור על דברים, לחדש ולתמצת.

מיכאל ביטון: חבר הכנסת סמי אבו שחאדה בבקשה.

סמי אבו שחאדה: תודה רבה, כבוד היושב-ראש.

סמי אבו שחאדה: אני רוצה קודם כל להודות לך על ניהול הוועדה הזאת.

סמי אבו שחאדה: נהניתי מחלק גדול מהדיונים בגלל הרגישות הגבוהה שהיתה לאוכלוסיות מוחלשות.

סמי אבו שחאדה: תמיד חשבנו שיש בני אדם מאחורי המספרים, וזה דבר מאוד חשוב בעיניי.

סמי אבו שחאדה: הוועדה הזאת עשתה המון, ויש לה המון סמכויות ואחריות על הרבה תחומים.

סמי אבו שחאדה: שני דברים שאנחנו צריכים לחזור עליהם ולעבוד עליהם בצורה יותר יסודית: גם עניין הדייגים שהבאנו לדיונים בוועדה כמה פעמים ונגרם להם עוול רציני עם הרפורמה המדוברת מזה כמה שנים ולא עשינו מספיק בנושא הזה.

סמי אבו שחאדה: יש לחזור לזה ולעשות לזה דיון יותר מעמיק.

סמי אבו שחאדה: מדובר בקבוצה די קטנה, כאלף אנשים שלא הצלחנו לעזור להם כפי שצריך וכפי שמגיע להם.

סמי אבו שחאדה: זה היה נושא מאוד חשוב בעיניי, והעניין של תיירות בחברה הערבית שזה יכול להיות מנוף כלכלי ברמת המקרו בצורה מדהימה שלא עסקנו בו מספיק, ואנו לא רואים את הפוטנציאל בעיניי שקיים בפיתוח הדבר הזה.

סמי אבו שחאדה: אני שוב מודה לך על הדרך שבה התנהלה הוועדה ועל הרגישות הגבוהה מאוד לאוכלוסיות מוחלשות.

סמי אבו שחאדה: זה הופך את הפוליטיקה ליותר מוסרית ברגע שאנו עוזרים לאנשים שיותר צריכים את העזרה שלנו.

מיכאל ביטון: תודה על הדברים ועל הנושאים שתציגו פה שהם דגשים לעתיד, נהפוך אותם לרשימה שתונח על שולחני כיושב-ראש עתידי או כל יושב-ראש ועדת כלכלה בחפיפה ויקבל את הדגשים שתציגו כאן.

מיכאל ביטון: גם נסכם את עבודת הועדה בכתב בחוברת.

מיכאל ביטון: הדבר הזה יקרה בהמשך.

מיכאל ביטון: היום זו הזדמנות פנים אל פנים להוקיר את חברי הוועדה על עבודתם, את השותפים לנו ואת העובדים מאחור הקלעים.

מיכאל ביטון: יש לא מעט.

מיכאל ביטון: הוועדה הזאת נתמכת בעשרות עובדים מקצועיים.

מיכאל ביטון: עשרות.

מיכאל ביטון: ואני אקריא אותם בשמם אחד-אחד בסוף הדיון.

מיכאל ביטון: בבקשה, חברת הכנסת יעל רון בן משה.

יעל רון בן משה: תודה רבה אדוני היושב-ראש.

יעל רון בן משה: אחרי חבר הכנסת אבו שחאדה, אופוזיציה של האופוזיציה, קשה עוד להסביר את חשיבותה של הוועדה ואת הערך הגדול שניהלת את הדיונים והבאת להסכמות.

יעל רון בן משה: אציין שני דברים שבעיניי הם חשובים.

יעל רון בן משה: אני חברה בוועדת כספים ויושבת-ראש הוועדה לפניות הציבורית ואני נמצאת כל הזמן על ה'קו כי חלק גדול מהנושאים מתנהלים כאן.

יעל רון בן משה: גם עכשיו אנחנו מצביעים על דברים בוועדת כספים שכל עבודת ההכנה ומול המשרדים הממשלתיים בוצעו פה.

יעל רון בן משה: אדגיש שני דברים שפגשתי פה באופן מיוחד.

יעל רון בן משה: הראשון זה השיח על שוויון.

יעל רון בן משה: אדוני היושב-ראש, הובלת את זה ואת השאלה שאני חושבת שצריכה להעסיק את כולנו, האם כשאנו מדברים על ערך השוויון אנו מתכוונים לזה שכולם ישלמו אותו דבר או שכולם יקבלו אותו דבר.

יעל רון בן משה: לצערי בחודשים האחרונים היה בלבול בחלק מהרפורמות וחלק מהתוכניות והפעולות של משרדי הממשלה שחשבו ששוויון זה שהאזרחים בכל המקומות מכל המגזרים ישלמו אותו דבר אבל יקבלו פחות.

יעל רון בן משה: אנו רואים את זה באופן קבוע בשירותי הבריאות.

יעל רון בן משה: זה אולי לא נדון באופן ליבתי פה בוועדה אבל כל אזרחי המדינה משלמים אותו דבר על שירותי בריאות ובוודאי שלא מקבלים אותו שירות.

יעל רון בן משה: ראינו את זה בכל הקשור לדואר, ותכף אתייחס אליך, גברתי מנכ"לית משרד התקשורת, שכולנו משלמים אותו דבר, אבל האם כולנו מקבלים אותו שירות?

יעל רון בן משה: או האם האזרחים בנגב, בגליל, בבקעה מקבלים אותו שירות בדואר והתשובה היא לא.

יעל רון בן משה: אנו רואים את זה ביתר שאת בתחבורה.

יעל רון בן משה: בחצור הגלילית או בנהריה או בסכנין ישלמו אותו דבר כמו בחולון או בבת ים או בתל אביב, והאם מקבלים אותו דבר, את אותן הזדמנויות תעסוקה, את אותן הזדמנויות להשכלה?

יעל רון בן משה: התשובה היא כמובן לא.

יעל רון בן משה: אני חושבת שאנו צריכים להמשיך בשיח של השוויון, מה המשימה שלנו כמדינה בעניין הזה – האם אנחנו משטחים רק את צד המשלם ולא נותנים דבר בצד המקבל.

יעל רון בן משה: שנית, השליחות של בעלי תפקידים.

יעל רון בן משה: ראשית אני רוצה לציין את העובדים המסורים של משרדי הממשלה, וזה שמנכ"לית משרד התקשורת נמצאת פה, זה דוגמה ומופת.

יעל רון בן משה: היא ואני במחלוקות בנושאים רבים.

יעל רון בן משה: אנחנו במחלוקות עמוקות ובאי הסכמה, אבל היא תמיד נמצאת, נוכחת, זמינה.

יעל רון בן משה: ניתן לקיים שיח, ויכוח ולהיפרד באי הסכמה.

יעל רון בן משה: אבל אנחנו ממשיכות בשיח.

יעל רון בן משה: בחלק מהדברים אנו מגיעות לעמק השווה וחלק לא אבל ברור שהיא עובדת בשליחות גדולה.

יעל רון בן משה: אם יש פה מנכ"לים או בכירים אחרים שלא ציינתי – סליחה, אתם פה בלילות, בימים, זמינים עד כניסת השבת ואחרי צאת השבת.

יעל רון בן משה: זה לא ברור מאליו.

יעל רון בן משה: כל הכבוד.

יעל רון בן משה: יישר כוח.

יעל רון בן משה: אני יודעת שאתם סופגים הרבה, אנו רואים את זה.

יעל רון בן משה: כל הכבוד.

יעל רון בן משה: צוות הוועדה המופלא גם בייעוץ המשפטי, גם בניהול הוועדה, בייעוץ הפרלמנטרי, גם מחלקי המים שמסתובבים פה, גם הסדרנים.

יעל רון בן משה: כולם בדיונים מאוד מורכבים של מאות אנשים שצבאו על הדלתות של הרבה אמוציות.

יעל רון בן משה: הצלחתם לשמור על כולנו ועל הדיון הממלכתי, המקצועי והענייני ועד להסכמות, והכול בהובלת היושב-ראש האחד, היחיד והמיוחד שאני בטוחה שייאמרו פה שבחים רבים עליו.

יעל רון בן משה: תודה על ההזדמנות להיות אורחת קבועה בוועדה.

יעל רון בן משה: תודה.

מיכאל ביטון: תודה רבה.

מיכאל ביטון: חבר הכנסת אורי מקלב.

מיכאל ביטון: ותודה אישית לך, לבאים בתור, ללימור, לכל מי שהחליף אותי בהובלת הדיונים.

מיכאל ביטון: לצביקה, לרון.

מיכאל ביטון: גם שם סמכתי עליהם וידעתי שהנאמנות גם לעקרונות ולדרך ולתפיסות היה תיאום מלא בין המחליפים.

מיכאל ביטון: הייתי בראש שקט שיש פה הנהגה נוספת לוועדה.

מיכאל ביטון: תודה.

מיכאל ביטון: בבקשה.

אורי מקלב: תודה רבה, אדוני היושב-ראש, חבריי חברי הכנסת, הנהלת הוועדה, הייעוץ המשפטי של הוועדה.

אורי מקלב: אני חבר ותיק, אלי לא כמו חבר הכנסת טיבי, אבל כבר שמונה כנסות.

אורי מקלב: הספקת אמנם הוועדה כיהנה זמן קצר אבל הספקת הרבה בגלל הדיונים היעילים, המקצועיים והבקיאות הגדולה שלך בחומר וההכנה המוקדמת.

אורי מקלב: הדיונים פה היו מאוד ממוקדים ולא מתישים.

אורי מקלב: מאוד תכליתיים.

אורי מקלב: מה שבעיניי מייחד את הכהונה שלך – אולי תמשיך – אבל הכהונה הקצרה הזאת, ששמת בגאון את האזרח במרכז והחלש הוא בכתר.

אורי מקלב: יחד עם זאת, לא פגעת, אף העצמת את הגופים הציבוריים, החברות, עסקים, חקלאים, כל מי שמניע את המשק קיבלו אצלך כולם.

אורי מקלב: נקודות האיזון, מציינים פה וציינת בעצמך, האיזונים שידעת לתת – אין סתירה בין האזרח במרכז לגופים האחרים שנותנים את השירות.

אורי מקלב: עשית את התפקיד של הוועדה מול הגופים והממשלה.

אורי מקלב: אם צריך ללמוד מה זה ועדה בכנסת, מה תועלתה ותפקידה, לראות את ועדת הכלכלה, כגורם מפקח יחד עם גורם מאזן ומניע ולראות את שיתוף הפעולה עם כל חלקי הבית ועם האנשים שבאים לשולחן הוועדה.

אורי מקלב: אני שוב מציין, לא התמסרת למשרדי ממשלה, לגופים שנלחצו.

אורי מקלב: עמדת כאן ביושר ובשקיפות מלאה.

אורי מקלב: אולי גם שילמת מחיר ציבורי.

אורי מקלב: אני חושב שלא שילמת מחיר ציבורי – אני חושב שערכך הציבורי התפרסם יותר בזה שעמדת והיית נתון ללחצים, לתקשורת.

אורי מקלב: עשית את זה.

אורי מקלב: אני מעיד את זה וחושב שגם חבריי.

אורי מקלב: עשית זאת ביושר ורק כי האמנת בדרך הזו ורצית לעזור, וכאב לך הפגיעה בחלשים ובכאלה שאין מי שייצג אותם.

אורי מקלב: ראינו אותך מתרגש לא מעט בוועדה הזאת, אבל עמדת חזק מול כאלה שאולי היו צריכים לקבל את עמידתך החזקה.

אורי מקלב: בחלק האישי, ודאי שהטבעת חותמך ואת כישוריך הרבים.

אורי מקלב: התפישה המהירה, האינטליגנציה הגבוהה והרחבה, הניסיון במגוון נושאים שהבאת לוועדה, איש של אנשים, במיוחד של אנשים פשוטים.

אורי מקלב: זה בא לידי ביטוי בדברי הפתיחה שלך בכל ועדה.

אורי מקלב: כשראו אותי בגלוי בלשכה, מה אני רץ, צריך להיות ממש בדקת הפתיחה.

אורי מקלב: חוץ מהדיוק בזמן, דברי הפתיחה שלך היו מכוננים.

אורי מקלב: אם הייתי מאחר אותם, אם הייתי מעלה נושאים, היית אומר: טוב, דיברנו על זה בפתיחה.

אורי מקלב: הייתי צריך לייצר דברים שלא דיברת עליהם.

אורי מקלב: דברי הפתיחה שלך כיוונו באמת לתמצית הדיון וגם הסיום.

אורי מקלב: אני מאחל שתמשיך בכל תפקיד.

אורי מקלב: היה נוהג, חבר הכנסת אחמד טיבי, שוועדת הכלכלה של האופוזיציה.

אורי מקלב: אין טענה בזה שמי שעמד בראש ועדת הכלכלה, ראינו ממשק ישיר, ראינו כספים והאוצר ממשק.

אורי מקלב: פה עמדת גם כאיש קואליציה ואיש מסור לקואליציה, בלי חשבונות קואליציה אופוזיציה.

אורי מקלב: מי שהיה פה לא הרגיש קואליציה ואופוזיציה.

אורי מקלב: תודה רבה ולכל הצוות של הוועדה ולייעוץ המשפטי של הוועדה.

מיכאל ביטון: תודה הרב מקלב על הדברים המרגשים.

מיכאל ביטון: לימור מגן תלם.

לימור מגן תלם: תודה אדוני היושב-ראש.

לימור מגן תלם: אני מודה לך על הניהול המקצועי, על הניהול האסרטיבי.

לימור מגן תלם: ניהלת את הוועדה הזו ביד רמה, באסרטיבית, אבל עם המון רגישות ועם הומור שמיוחד לך.

לימור מגן תלם: אני אישית התחברתי ואהבתי אותו.

לימור מגן תלם: זו קדנציה ראשונה שלי כחברת כנסת, ואני מאוד גאה להיות חברה בוועדת הכלכלה בראשותך.

לימור מגן תלם: הועדה התנהלה באמת באופן מדהים, ענייני.

לימור מגן תלם: ידעת להביא את כולם לפשרות גם במקרים מאוד קשים, מורכבים ורגישים.

לימור מגן תלם: שוב, גם ההבאה שלך לפשרות היתה מלווה בהמון רגש, אכפתיות ומסירות ראויה להערכה.

לימור מגן תלם: זה גם המקום שלי להודות לך על האמון שלך בי, שבחרת בי להחליף אותך לא מעט פעמים לנהל את הוועדה.

לימור מגן תלם: מאוד נהניתי לנהל את הוועדה וזו ההזדמנות להודות לעידית ולדקלה המסורות, המקצועיות, המסורות שמנהלות פה את הוועדה, עוזרות למיכאל בצורה מדהימה, ולצוות המקצועי של הוועדה איתי והיועצים המשפטיים שליוו אותי גם במקרים שניהלתי את הוועדה – אתם מסורים וחרוצים ואכפתיים וזה ראוי לשבח.

לימור מגן תלם: אני מודה למיכאל על כך שאפשר לי להקים את ועדת המשנה שלי שניהלתי לבחינת כשלים בצרכנות, ועדת משנה להגנת הצרכן.

לימור מגן תלם: הספקתי לנהל מספר דיונים בנושאים האלה.

לימור מגן תלם: ממש ארחיב בקצרה כי הבאנו הישגים יפים מאוד במסגרת ועדת המשנה שניהלתי.

לימור מגן תלם: הנושא הראשון שדנו בו היתה הקלטת שיחות בין עוסקים לצרכנים, שמירתם ומסירתם לצרכן לצורך הגברת השקיפות בין הצדדים לעסקה.

לימור מגן תלם: דרשתי בדיון הזה שתהיה חובה להנגיש שיחות שמוקלטות בין צרכן לעוסק.

לימור מגן תלם: לא היתה חובה להנגיש ואתן.

לימור מגן תלם: כשצרכן ביקש מעוסק לשמוע את ההקלטה שלו כמו פרטנר שלחו אותם למרכז שירות לשמוע את ההקלטה כשהיום כה פשוט להעביר את זה בווטסאפ או במייל.

לימור מגן תלם: לכן דרשתי להנגיש את נושא השיחה.

לימור מגן תלם: בעקבות הדיון התקדמה הצעת החוק הממשלתית ואושרה בוועדת שרים.

לימור מגן תלם: גם הגשתי הצעת חוק פרטית בעניין.

לימור מגן תלם: הנושא השני שדנו בוועדת המשנה היה הנושא של אכיפה של מענה אנושי תוך 6 דקות.

לימור מגן תלם: זה נושא שהיה מאוד רגיש לצרכנים והיו תלונות רבות בנושא.

לימור מגן תלם: גם פה משרדי הממשלה היו צריכים להגיש התייחסויות לגבי חזרת המענה.

לימור מגן תלם: בסופו של הדיון קראתי גם לרשות להגנת הצרכן בשיתוף משרדי ממשלה לבחון אם יש צורך בתיקוני חקיקה, הגברת האכיפה ביחס לנושאים של הוספת עוסקים לתוספת השנייה דוגמת חברות התעופה.

לימור מגן תלם: בסופו של דבר הגשתי הצעת חוק שאני מקווה להעבירה היום במליאה שמוסיפה את חברות התעופה לתוספת השנייה כך שהן תהיינה חייבות לענות תוך 6 דקות ולהקציב שלוחה ייעודית לביטול עסקה.

לימור מגן תלם: נושא שלישי שדנו פה היה ההגנה לצרכנים שביצעו העברה בנקאית עם פרט שגוי.

לימור מגן תלם: היה מקרה אחד תקשורתי של העברה בנקאית שטעו במספר הסניף וצד ג' שקיבל את הכסף סירב להעבירו חזרה.

לימור מגן תלם: בסיכום הדיון קראתי לפיקוח על הבנקים להנחות את הבנקים להימנע להנפיק מספרי חשבון זהים באותו בנק גם אם הסניפים שונים, לבדוק אפשרות להצליב בין שם המוטב למספר החשבון.

לימור מגן תלם: ביקשתי לבחון מנגנון של פיצוי ללקוחות שעשו טעות בתום לב אחרי שהבנו שמדובר במספר מצומצם של לקוחות.

לימור מגן תלם: בסופו של דבר שמחתי לשמוע שלפני שבועיים נוספה רגולציה על האפליקציות ובנק ישראל חייב את הבנקים להציג מידע ללקוחות, את פירוט הפעולות בעו"ש, את הבאים – שם המעביר, תאריך, הסכום והמטרה שלשמה הועבר הכסף.

לימור מגן תלם: נושא אחרון שהספקתי לדון בו, היה של אחריות, שירות וזמינות של חלפים.

לימור מגן תלם: גם פה קיבלתי תלונות רבות על כך שעלות תיקון המוצרים מאוד גבוה והרבה פעמים צרכנים נאלצים לרכוש ציוד חדש כי התיקון כל כך גבוה ואין שקיפות לגבי חלקי חילוף.

לימור מגן תלם: גם פה אנו מקדמים חקיקה בעניין האחריות של המוצרים האלקטרוניים.

לימור מגן תלם: בכנסת הבאה נעשה את ההשלמות.

לימור מגן תלם: עצוב לי שהתפזרנו מוקדם מדי בלי שהספקנו לסיים עוד דברים שהיו על הפרק.

לימור מגן תלם: לסיום, אני רוצה להודות לך אדוני היושב-ארש על ועדת המשנה שאפשרת לי ועל הדיונים שאפשרת לי לנהל במקומך ולקוות שבכנסת הבאה תמשיך לנהל את ועדת הכלכלה או אפילו תפקיד הרבה יותר בכיר או כי אני חושבת שאתה אחד האנשים שהכי ראויים לכך.

מיכאל ביטון: תודה לימור וגם תודה שהחלפת אותי במליאה בהצגת חלק מהחוקים של הוועדה.

מיכאל ביטון: חבר הכנסת אחמד טיבי.

אחמד טיבי: תודה רבה.

אחמד טיבי: מכובדי היושב-ראש, הציבור לא יודע כמה חשובה ועדת הכלכלה.

אחמד טיבי: הפרסום הוא לוועדת הכספים, ועדת חוץ וביטחון.

אחמד טיבי: אני חבר בוועדת הכספים.

אחמד טיבי: לא חבר בוועדת כלכלה אבל זו הוועדה אולי עם הממשק הרחב ביותר של משרדי ממשלה ותחומים.

אחמד טיבי: לכן היא ועדה חשובה ביותר.

אחמד טיבי: לכן כנראה הציבו בה את מיכאל מרדכי ביטחון.

אחמד טיבי: אגב נכון שבדרך כלל היא של האופוזיציה, ועובדה, אתה יושב-ראש שלה.

אחמד טיבי: ..

אחמד טיבי: הרבה נושאים ודיונים השתתפתי בוועדה.

אחמד טיבי: חלק מהחוקים שלי ושל אוסאמה סעדי ושל חבריי ברשימה המשותפת, סמי שהוא חבר, נדונו כאן כמו הורדת אגרת רכב, שעבר בטרומית, כמו לאחרונה הורדת ריבית פיגורים על דוחות חניה במגרשים.

אחמד טיבי: הבאנו לכאן נושאים שחשובים לנו כמו הבנקאות בחברה הערבית.

אחמד טיבי: בעיקר היעדר בנקאות בנגב למשל.

אחמד טיבי: היה דיון חשוב על כך.

אחמד טיבי: הצלחתה של ועדה בדרך כלל היא עבודה של היושב-ראש אבל גם של צוות הוועדה.

אחמד טיבי: לשמאלך זה איתי ומרב וד"ר עידית ודקלה האנרגטית.

אחמד טיבי: הרבה תודה לכולם.

אחמד טיבי: אני רואה אותם בכל ישיבה, צריך הרבה הכנה ועבודה, קשר עם חברי הכנסת, עדכון, הכנות.

אחמד טיבי: נהניתי תמיד לעבוד איתך, גם פה וגם מחוץ לוועדה במליאה.

אחמד טיבי: מאחל הצלחה לכולם.

מיכאל ביטון: תודה רבה.

מיכאל ביטון: חבר הכנסת רון כץ, יושב-ראש ועדת המשנה להייטק.

רון כץ: תודה רבה אדוני.

רון כץ: קשה לסכם את הוועדה הזאת כי נרקמה פה חברות אחרת, שבאמת מעבר לעשייה הפוליטית, הצלחנו לקדם דברים אמיתיים יחד, והרבה בזכות הצוות המדהים בוועדה, עידית, דקלה.

רון כץ: הצלחנו לקדם פה נושאים רבים בתחום הכלכלה, רפורמת הדירות, רפורמת הייבוא, רפורמת הבנקאות הפתוחה והרבה דברים חשובים שעשינו פה.

רון כץ: הצלחנו גם להציב את ההייטק במקום הראוי לו, בקדמת הבמה הכלכלית של מדינת ישראל אחרי שהבנו שזה מנוע הצמיחה האמיתי של מדינת ישראל וצריך לעבוד בו ולהשקיע בו.

רון כץ: זה תחום שעד שהוקמה הוועדה הזו, שהקמנו אותה יחד בתמיכתך האדירה, אף אחד לא התייחס אליו.

רון כץ: היו פה הרבה מאוד חברות, בין לאומיות ומקומיות, עם בעיות שלא היה להם למי לפנות.

רון כץ: היום יש להם וזה ימשיך הלאה.

רון כץ: אם מדברים על ההייטק בפריפריה ועל ההכשרות להייטק ועל הסוגיה של הג'וניורים.

רון כץ: הרבה דברים שהתחילו פה בדיאלוג אמיתי מול ענף ההיטק, מול חברות ההייטק, מול הנציגות האמיתית של ענפי ההייטק, קיבלו מענה אמיתי במקום הזה.

רון כץ: המענה הזה ממשיך הלאה ומתגלגל ואני כל יום מקבל עשרות פניות מכאלה שעשו הכשרות במשרד הכלכלה וכאלה שהגיעו להגשרות במשרד המדע וזו עבודה אמיתית וזו השליחות האמיתית שלנו פה.

רון כץ: אני רוצה לומר תודה אישית לשרת הכלכלה אורנה ברביבאי ולמנכ"לית משרד המדע להילה, שהין שותפות אמיתיות לכל התהליך הזה.

רון כץ: רק התחלנו את הדבר הזה, ובכנסת הבאה אני חושב שהוועדה הזאת תמשיך במתכונתה ו-וועדת ההייטק אולי תקבל מקום קצת שונה כי צריכה להיות ועדה שמתעסקת בתחום הכי חשוב בכלכלה הישראלית.

רון כץ: אני אומר לכל היושבים פה – למיכאל ולעידית ולדקלה - זה לא מובן מאליו הגיבוי והתמיכה והכתובת האמיתית והנכונה לכל דבר, היא משהו שזכיתי לקבל במקום הזה.

רון כץ: באתי משירות ארוך במגזר הציבורי.

רון כץ: לא רואים דברים כאלה בכל יום.

רון כץ: תודה רבה ויישר כוח.

מיכאל ביטון: רון יקר, תודה גם על החברות.

מיכאל ביטון: צביקה האוזר בבקשה.

צבי האוזר: תודה רבה.

צבי האוזר: קודם כל אני רוצה להודות לך מיכאל, על ניהול הוועדה הזאת.

צבי האוזר: ברמה האישית למדתי, לא מעט דברים.

צבי האוזר: היכולת לנהל ועדה ביד רמה ובחיוך - זה מאוד נדיר בסיטואציות קשות.

צבי האוזר: ועדת הכלכלה היא אולי הוועדה עם התפקיד הכי חשוב לעיצוב ולטיוב המשק והכלכלה הישראלית באמצעות בפרט ישיבה או ביקורת על משרדי הממשלה, כל אותם משרדי הממשלה שמהווים את גלגל השיניים שמסתנכרן עם גלגל השיניים של השוק הפרטי במדינת ישראל, עם האזרחים.

צבי האוזר: אני חושב שתפקידנו פה, והוכחת את זה בהיקף חסר תקדים של דיונים, שאנו צריכים לאתגר את הרשות המבצעת, ולחייב אותה בסטנדרטים עדכניים למדינה מפותחת והיפטר מהרגלים או דפוסי פעולה, מחשבות ופעולות הראויות למדינות מתפתחות.

צבי האוזר: אנו מחויבים לסנכרן בין קצב העבודה והפעולה בשוק הפרטי לקצב הפעילות של המגזר הציבורי.

צבי האוזר: ראינו פה לא מעט פערים, בדיונים, איך מדינה מתפקדת ועד כמה זמן הוא לא כסף, ככל שזה נוגע למגזר הציבורי.

צבי האוזר: אנו יודעים עד כמה זמן זה כסף ככל שזה נוגע למגזר הפרטי.

צבי האוזר: אנו מחויבים לצמצם את הפערים הללו והוועדה זהו, זה אחד מתפקידיה החשובים.

צבי האוזר: התפקיד הנוסף, לא פחות חשוב ואולי יותר – לוודא ולהבטיח שאנחנו נותנים חכות לאנשים ולא רק מחלקים דגים.

צבי האוזר: תחת המשפט הזה יש לא מעט חילוקי דעות והשקפות.

צבי האוזר: אני מצטער שלא הייתי פה בכל הדיונים – יכול להיות שהייתי מאזן חלק מתפישות העולם כפי שהוצגו פה ומאתגר אותם, ומייצר דיאלקטיקה בין תזה בין אנטיתזה אבל בעיניי אלה הדברים החשובים.

צבי האוזר: אנו מחויבים בשוויון, בנקודת הפתיחה, ואסור לנו לנסות לאכוף שוויון בנקודות הסיום.

צבי האוזר: אנו למען החלש ולמען הפרט מחויבים וחייבים לעבוד אולם אין זה אומר שאנו לפגוע במצוינות, לקפד ראשם של מצוינים ושל מצליחים.

צבי האוזר: כלכלה מונעת גם ובפרט על ידי מצוינים ומצליחים וגם עליהם אנחנו אחראים ולהם אנו צריכים לדאוג.

צבי האוזר: המסקנה היחידה שהיתה לי מכאן מיכאל, שלא יכולתי להגיע לכל הדיונים, כי הייתי עסוק בוועדת חוץ וביטחון, בוועדת המשנה לעלייה וקליטה בפועל, שהיא ועדה מאוד חשובה, והגעתי לכנסת שבכנסת הזו צריך להגדיל – אני יודע שזו אמירה כמו הקודמות שלי, לא פופולריות, ושחברי כנסת רצים מוועדה לוועדה וחברים בשלוש, ארבע וחמש ועדות, זה פוגע ביכולת שלהם לפעול בצורה אופטימלית ולרכוש את הפרופסיה.

צבי האוזר: על כך אני מצר, שלא הייתי כאן ומודה לך, מיכאל, למדתי כאן המון דברים.

צבי האוזר: שיפרתי, אני מקווה שתרמתי- לך, לאיתי עצמון שעשה פה עבודה מדהימה בליווי השוטף והידע ובקיאות כמעט בכל דבר ועניין, לכל צוות הוועדה כאן תודה רבה.

צבי האוזר: חבל שהמלאכה נקטעה באיבה, אבל לא עליך המלאכה לגמור.

צבי האוזר: אני בטוח שעוד נשובה להיפגש.

מיכאל ביטון: תודה רבה צביקה.

מיכאל ביטון: חבר הכנסת יבגני סובה שמוביל את ועדת המשנה לבחינת שוק השכירות.

מיכאל ביטון: לא הספקנו לתת לה הרבה זמן עבודה אבל הנושא הזה היה בראש מעייננו.

מיכאל ביטון: בבקשה.

יבגני סובה: אחרי הדברים האקדמיים של צביקה האוזר, אנסה לפשט, כמה שיותר פשוט.

יבגני סובה: תמיד כיף לשמוע את חברי צביקה האוזר.

יבגני סובה: מיכאל, אני רוצה להודות לך.

יבגני סובה: אני חבר ועדת הכלכלה מיום הראשון שנבחרתי לכנסת באפריל 19'.

יבגני סובה: אני יכול להשוות את הדיונים הקודמים בראשותו של חבר הכנסת מרגי ושלך.

יבגני סובה: שניכם מצוינים, שניכם אנשים שמדברים מהלב.

יבגני סובה: זה מאוד חשוב.

יבגני סובה: בשנה האחרונה, אני אומר זאת בקצת צער, הדיונים היו כמעט בלי השתתפות של האופוזיציה, למרות שהיו פה ושם חברי כנסת שבאים אבל זה לא היה משנה את הדיונים כי ועדת הכלכלה היא ועדה של הסכמות.

יבגני סובה: זה מה שלימדו אותי פה ביומי הראשון וזה מה שראיתי אצלך, שבניגוד לוועדות אחרות ששם יש הדיונים הסוערים הפוליטיים ועדת הכלכלה צריכה לפתור סוגיות שנוגעות לכלל אזרחי המדינה ולכן לא משנה אם אתה מצביע ימין, שמאל, חרדי, לא חרדי – תמיד הדיונים וגם אתה המשכת את הקו הזה, ועשית זאת מצוין - קודם כל צריכה להיות הסכמה לפני שמחליטים ומקדמים דברים גדולים כמו רפורמות שחבריי דיברו עליהן לפניי בנושא הזה.

יבגני סובה: אני מצטער שבגלל שהמליאה היתה ביום חמישי לא היתה לי הזדמנות לקיים את הדיון של ועדת המשנה בנושא השכירות.

יבגני סובה: אבדוק אם ניתן לעשות זאת בזמן הפגרה כי זה נושא בוער וחשוב.

יבגני סובה: בוועדה הזאת כפי שנמסר, עשינו הרבה דברים טובים.

יבגני סובה: למשל הרפורמה בייבוא, אחת החשובות ביותר בשנים האחרונות במדינת ישראל.

יבגני סובה: אני שמח ששר האוצר שהוא ראש המפלגה שלי – אני מייצג סיעת ישראל ביתנו – תיאם איתך ומצאת והצלחת למצוא את השפה המשותפת עם שר האוצר ומשרד האוצר והוא היה פה כמהה פעמים, דבר שלא מובן מאליו דווקא בתקופה כה סוערת וקשה.

יבגני סובה: ראיתי שאתם עובדים בשיתוף פעולה וטוב שכך.

יבגני סובה: ועדת הכלכלה היא אחת החשובות בכנסת, יש להתייחס גם ליו"ר הועדה וגם לחברי הוועדה לא כחותמת גומי אלא כאנשים שמנסים לקדם ולשנות דברים ולהביא את זה לידי ביטוי את צורכי הציבור, גם כשלא תמיד רואים זאת בממשלה.

יבגני סובה: הכנסת לפעמים מפקחת על עבודת הממשלה.

יבגני סובה: לכן חשוב להשמיע דברים שבממשלה לא תמיד משמיעים.

יבגני סובה: על כך אני מודה לך על העבודה הזו.

יבגני סובה: איני יודע אם נתכנס לפני הבחירות, יכול להיות שכן, כי אני מניח שיש נושאים שחשובים שצריכים לכנס את הוועדה.

יבגני סובה: כמובן תקבל את הגיבוי שלנו ונוכל להמשיך לעבוד יחד למען הציבור.

יבגני סובה: לא יודע מה יהיה אחרי הבחירות, ואני לא יודע מה השאיפות שלך.

מיכאל ביטון: נאחל טוב למדינה, שנהיה במקום טוב יותר.

מיכאל ביטון: תודה רבה יבגני סובה ומודה לך באופן ספציפי שבשיא המשבר ידעת לומר שצריך לכבד את ועדות הכנסת ושרים שלא יודעים לעבוד עם הכנסת הם הבעיה ולא הוועדות.

מיכאל ביטון: זו היתה אמירה אמיצה.

מיכאל ביטון: מעריך את זה.

יבגני סובה: אני יודע מאיפה באת.

יבגני סובה: אני יודע את מי אתה מייצג.

יבגני סובה: לא פעם סיפרתי שעליתי לארץ לפני 25 שנה עם 140 דולר בכיס.

יבגני סובה: עד היום אני יודע מה זה השכבות החלשות ומה זה להגן על האנשים האלה.

יבגני סובה: גם היום כשאני חבר כנסת, לא אשכח לעולם מאיפה באתי ואת מי אני מייצג בכנסת ישראל.

יבגני סובה: בעניין הזה אנו מאוד דומים.

יבגני סובה: לכן נתתי לך גיבוי מלא בעניין.

מיכאל ביטון: תודה רבה.

מיכאל ביטון: חבר הכנסת ינון אזולאי, בבקשה.

מיכאל ביטון: אנו מברכים שהוא חבר בוועדת כספים, אבל כשהוא בא אלינו אנחנו נהנים.

ינון אזולאי: אדוני היושב-ראש, לא הרבה השתתפתי בדיוני הוועדה, אבל כשהשתתפתי, נהניתי.

ינון אזולאי: דיונים מקצועיים, אבל תמיד באו מהלב.

ינון אזולאי: ידעת לשים את הלב במרכז.

ינון אזולאי: באת ממקום שיודע מה זה, אני מכיר אותך עוד בהיותך ראש העיר ירוחם.

ינון אזולאי: עשית שם מהפכה, וידעת לאחד את כולם תמיד.

ינון אזולאי: לצערי דבר אחד שמאוד צורב, שני דברים, אחד צורב שלא הצלחותיך למרות בקשותיך לשר התקשורת, שר הסיבים יועז הנדל, ביקשת לנסות לעשות גישור כדי שנדחה את הרפורמה בטלפונים הכשרים.

ינון אזולאי: היית מוכן לעשות הכול ולשבת לילות וימים כדי לגשר.

ינון אזולאי: בסופו של דבר זה בא בכוח ועל זה הברכה כי גם אתה נרתמת בלילה שבין שלישי לרביעי שבוע שעבר וכל הוועדה כולל הייעוץ המשפטי ומנהלת הוועדה והסגנים, חברים בוועדה, בהנהלת הוועדה, ועל כך יישר כוח.

ינון אזולאי: צביקה אמר שהיה מגדיל את סך חברי הכנסת.

ינון אזולאי: בכנסת הזאת עשיתם את זה ביד רמה.

ינון אזולאי: הוספתם עוד 30 נורבגים.

ינון אזולאי: לא יודע לאן אתם רוצים להגיע.

ינון אזולאי: לא צריך יותר מזה.

רון כץ: עד עכשיו היה בלי פוליטיקה.

ינון אזולאי: זה פוליטיקה?

ינון אזולאי: גם הוכחת אדוני בוועדה שאתה יודע לעבוד בשיתוף פעולה עם כל המשרדים.

ינון אזולאי: לצערנו זה הסתיים במשהו קצת צורם שאתה כמיכאל ביטון מירוחם נלחמת למען הפריפריה ומשרד התחבורה, שרת התחבורה לא הבינה זאת.

ינון אזולאי: אם היית מיכאלה מרוחמה אולי היתה מבחינה זאת אחרת.

ינון אזולאי: אתה הוכחת שמי שאיתך לא יודע לעבוד ביושר – בסופו של דבר אתה שולח אותו בטרמפים לפריימריז.

ינון אזולאי: תודה.

מיכאל ביטון: תודה רבה.

מיכאל ביטון: חבר הכנסת בועז טופורובסקי.

מיכאל ביטון: חבר הכנסת ארבל נתן לך את זכות הדיבור כיו"ר הקואליציה.

בועז טופורובסקי: יש לי גם נשיאות עוד מעט.

בועז טופורובסקי: תודה רבה לחבר הכנסת ארבל, תודה רבה אדוני היושב-ראש.

בועז טופורובסקי: מעבר לברכות ולמילים הטובות שמגיעות לך ולהנהלת הועדה ולכל החברים בוועדה, הוועדה הזאת עבדה מאוד קשה במהלך השנה.

בועז טופורובסקי: אני חושב שעשתה שיא דיונים יחסית לזמן והחלטות, כולל החלטות מאוד חשובות וגדולות, וחוקים מאוד גדולים – חלקם יש לי חלק בהם, חלקם פחות.

בועז טופורובסקי: חלקם מקודמים מהר מאוד וחלקם לא מקודמים.

בועז טופורובסקי: התבקשתי להביא סיכום של ועדת המשנה שאני עומד בראשה אז ברשותכם אסכם זאת בקצרה.

בועז טופורובסקי: ועדת המשנה לבטיחות בדרכים התכנסה 4 פעמים מאז מוניתי להיות יושב-ראש הוועדה ומונו חברי הוועדה.

בועז טופורובסקי: ב-9 בינואר דיברנו על טיפול בגורמי סיכון וכשלי בטיחות של משאיות, אוטובוסים והסעות ילדים, ב-8 במרס על חזון ועקרונות של תוכנית רב-שנתית במלחמה בתאונות הדרכים, ב-21 במרס היו שני נושאים: גם דיון מעקב על טיפול וגורמי וסיכון וכשלי בטיחות של משאיות, אוטובוסים הסעות ילדים וגם קידום הטמעת טכנולוגיות מצילות חיים, סוגי כלי רכב שונים, והדיון האחרון היה ב-24 במאי – התנהגות שליחים במרחב העירוני.

בועז טופורובסקי: היו מספר הישגים במהלך עבודת הוועדה.

בועז טופורובסקי: אמנה את המרכזיים בהם: העברת 20 מיליון ₪ כל שנה וקביעת שנים הבאות למען מעקות בטיחות לרוכבי אופנוע.

בועז טופורובסקי: נכון ל-3.7 נהרגו עד היום 33 רוכבי דו-גלגלי וזה איום ונורא.

בועז טופורובסקי: אמנם היו 50 בתקופה בשנה המקבילה אבל אז היתה קורונה.

בועז טופורובסקי: היו יותר הרוגים בדו-גלגלי.

בועז טופורובסקי: קידמנו 14 מפרצי חניה ועצירה לרענון למשא כבד.

בועז טופורובסקי: בניית המפרצים הסתיימה עוד השנה ו-10 יוקמו במהלך השנה הבאה.

בועז טופורובסקי: דחפנו את הצו לייעול הפיקוח והאכיפה העירוניים ברשויות המקומיות, מה שנותן הרחבת הסמכויות למפקחים.

בועז טופורובסקי: כאן המון מגיע לחבר הכנסת איתן גינזבורג שהוביל את זה והיה הרוח מאחורי זה.

בועז טופורובסקי: הוספנו 2 מפקחים נוספים לפיקוח וקציני הבטיחות.

בועז טופורובסקי: יש שינוי משמעותי בהנהלת הרלב"ד – גם התחלף יושב-ראש הרלב"ד וגם מנכ"ל הרלב"ד, ועשינו איתם דיון כאן ומספר דיוני מעקב לא בוועדה אלא בפגישות אישיות כדי להחיל תוכנית רב שנתית.

בועז טופורובסקי: על פניו נראה שאנו לקראת שינוי גם בשיתוף הפעולה של משרד התחבורה עם הרלב"ד וגם בשיתוף פעולה של האוצר עם הרלב"ד.

בועז טופורובסקי: קידמנו ופיתחנו תוכנית הכשרה לרוכבי הדו-גלגלי באמצעות הרלב"ד דרך תקציב שדאגנו בוועדה של 2 מיליון ₪.

בועז טופורובסקי: יוכשרו כבר עכשיו 200 רוכבים בהימנעות מכניסה למצבי סכנה, והפילוט הזה ילך ויורחב, כי הוא הוגדר כהצלחה.

בועז טופורובסקי: קידמנו את מעבר החוק לקיום ניסויים ברכב אוטונומי.

בועז טופורובסקי: היושב-ראש נתן לי להוביל חלק מהדיונים בוועדה.

בועז טופורובסקי: אני שמח שהחוק, שמאפשר ניסויים ברכב אוטונומי, שהוא אחד מהמתקדמים בעולם, עבר בוועדה הזאת.

בועז טופורובסקי: השגנו 20 מיליון ₪ להסדרה וקידום הבטיחות בסביבת בתי ספר בכל הארץ.

בועז טופורובסקי: בערים עם סוציו אקונומי נמוך דאגנו שזה לא יהיה עם מאצ'ינג כלומר המדינה נותנת בלי הצורך מעירייה או רשות מקומית שאין לה מספיק כסף לתת את המאצ'ינג.

בועז טופורובסקי: השקענו 40 מיליון ₪ בשבילי אופניים בגוש דן לשם חיבור ערים כך שתתאפשר גם לשם הפנאי.

בועז טופורובסקי: אנו עכשיו סגרנו תוכניות עם משרד האוצר של כבישי אופניים מלב השרון בשרון הצפוני עד רחובות בשפלה ולוד.

בועז טופורובסקי: זה אמור להסתיים חלק עד 2024 וחלק עד 2026.

בועז טופורובסקי: נושאים שעוד היה לנו בתכנון להעלות ולא הספקנו בגלל היציאה לבחירות: חקר לעומק של תאונות בשלושה נושאים ופתרונות ישימים, דו-גלגליים, נהגים צעירים ואוטובוסים, היינו אמורים לצלול לתוך זה כדי לראות את בעיות העומק ואיך מטפלים בהן, יישום חוק הניסויים ברכב אוטונומי.

בועז טופורובסקי: הבטיחו לנו שעוד ביוני השנה ייכנס הרובוט טקסי לעבודה בתל אביב.

בועז טופורובסקי: אנחנו כבר ביולי ואין עוד רובוט טקסי.

בועז טופורובסקי: הצגת תוכנית המשרד לתחבורה והרלב"ד לטיוב כביש 90.

בועז טופורובסקי: אחרי הסיור שהיה של כל הגורמים בכביש 90 אחרי התאונה האחרונה היתה אמורה להיות פה הצגה של הרלב"ד איך הם מטייבים את זה.

בועז טופורובסקי: ההצעה אמורה לראות איך בונים הפרדה בכביש אבל גם איך משתמשים באמצעים פחות יקרים ויותר טכנולוגיים כדי לטפל בכל מקטעי הכביש שעוד לא הספיקו לבנות בהם.

בועז טופורובסקי: הצגת תוכנית משרד התחברה והרלב"ד הרב-שנתית לטיפול במלחמה בתאונות הדרכים והצגת משרד התחבורה, השקעת 100 מיליון ₪ נוספים במוקדי סיכון לשנת 2022.

בועז טופורובסקי: הגענו לשינויים תקציבים בהסכמה עם האוצר ונתיבי ישראל ל-100 מיליון שקל כבר השנה לטיפול במוקדי סיכון.

בועז טופורובסקי: זה היה אמור להיות דיון יחד עם הסבר ופירוט בוועדת המשנה.

בועז טופורובסקי: עוד לא הגענו אליו אבל נוודא שהתקציב הזה יקרה.

בועז טופורובסקי: אדוני היושב-ראש, אני רוצה להודות לך גם על האמון שנתת בי ובוועדה שאני עומד בראשותה וגם על הגב ואפילו ויכוחים וריבים שעשית ולא ויתרת למען הצלת רוכבי בטיחות בדרכים.

בועז טופורובסקי: עשינו, זה אף פעם לא מספיק.

בועז טופורובסקי: תמיד אנחנו צריכים לעשות יותר.

בועז טופורובסקי: אנחנו נעשה הפקת לקחים ונראה איך אפשר להשתפר.

בועז טופורובסקי: תודה רבה על כל העיסוק.

מיכאל ביטון: תודה, בועז.

מיכאל ביטון: אתה אחד הח"כים שבחר נושא לפני שבחר תפקיד.

מיכאל ביטון: כשהיית ח"כ צעיר הקראת כל שבוע במליאה את ההרוגים בתאונות דרכים.

מיכאל ביטון: הדבר הזה הוא בליבך, בזהותך, וכך גם טיפלת בו בתפקיד כיושב-ראש ועדת משנה.

מיכאל ביטון: אני מאמין שעוד תעשה בתחום.

מיכאל ביטון: חבר הכנסת משה ארבל.

מיכאל ביטון: נסו בבקשה לקצר, לדבר לעצם העניין.

משה ארבל: מכובדי היושב-ראש, ראשית, אחד הדברים הבודדים שהקואליציה הרעה הזאת, שב"ה יוצאת, עשתה, זה מינוי יושב-ראש ועדת כלכלה כמו מיכאל בטון.

משה ארבל: אור בתוך החושך.

משה ארבל: היכולת שלך מיכאל להגיע לכאן לוועדה להסכמות רחבת בין קואליציה לאופוזיציה כשהשסעים באמת היו באופן טבעי גדולים מאוד ולא להביא לכאן להצבעה החלטה אחת שהיא לא קונצנזוס זה לא כי כפית דעתך על אחרים אלא כי השקעת המון שעות מחוץ לחבר הוועדה בחדר – בהידברות, בהבנה, בשמיעת הסיפור של כולם, ורק אז לבוא ולהצביע מתוך הסכמה רחבה בלי פיליבסטרים.

משה ארבל: הדברים האלה באופוזיציה כמו שלנו הם משמעותיים מאוד, מלמדים על יכולות בין אישיות נדירות.

משה ארבל: אני לא כאן כדי להחמיא לך אלא לצוות הוועדה שעשה פה עבודת קודש מסורה.

משה ארבל: זכיתם.

משה ארבל: לא יודע איך היתה האינטראקציה שלכם עם יושב-ראש הוועדה הקודם חבר הכנסת מרגי שלצדי, אבל אני זוכר שכאשר כל הכנסת הפעילה לחץ אטומי לכנס את הוועדה בשעת לילה מאוחרת עמד כחומה בצורה יושב-ראש הוועדה מיכאל ביטון ואמר:

משה ארבל: אני לא מביא כאן עובדים באמצע הלילה.

משה ארבל: תדונו בבוקר.

משה ארבל: העמידה הזו על זכויותיהם של העובדים, על ההבנה שיש להם בני משפחה והשילוב בין משפחה לקריירה אינה מובנת מאליה בטח לא בזירה מטורללת כמו שלנו, על כך תבורך.

משה ארבל: תודה רבה.

מיכאל ביטון: תודה רבה.

מיכאל ביטון: ברוך הבא שר התרבות.

מיכאל ביטון: מנכ"לית משרד התקשורת בבקשה.

בן חורין: חברים, לנו לא היה קל בוועדה הזאת.

בן חורין: אפילו היה לנו קשה, ועל זה באתי לומר לכם תודה.

בן חורין: באתי להודות לחברי הכנסת וליושב-ראש הוועדה ולצוות הוועדה וגם לכל האנשים שמסביב כאן שמאפשרים לכל הוועדה הזאת לעבוד, שאני לא מכירה את שמותיהם.

בן חורין: ממשלה לא צריכה לצפות שיהיה לה קל לעבוד בכנסת.

בן חורין: זה טיבם של האיזונים והבלמים היפים ביותר שיש במשטר שלנו.

בן חורין: מבחינתי ברגעים האלה ובדינמיקות האלה והיו מחלוקות עמוקות עם חברי הכנסת ועם הייעוץ המשפטי ועם היושב-ראש.

בן חורין: זה הרגעים שאנחנו מבינים את הציבור, זה הרגעים שאנחנו שומעים אותו וזה הרגעים שאנחנו מצליחים להביא לציבור הישראלי רפורמות טובות יותר.

בן חורין: זה מה שעשינו השנה בוועדה הזאת.

בן חורין: אני מודה לכם על ליווי וקידום מתווה הסיבים והתקנות מכוחו שעשה אתנו יושב-ראש הוועדה הקודם.

בן חורין: לימור אמרה שהיא מאחלת לך תפקיד יותר חשוב.

בן חורין: לדעתי אין תפקיד חשוב או בכיר מיו"ר ועדת כלכלה.

בן חורין: כך בעיניי.

בן חורין: תפקיד סופר דרמטי ומשמעותי לחיי הציבור בעיניי.

בן חורין: עשיתם אתנו את חוק הדואר.

בן חורין: היה מורכב וקשה, היינו במסע אין סופי ובאנו עם תוצאה טובה, ועשיתם אתנו את חוק ההסדרה ברישוי שבשעה טובה ב"ה עבר השבוע בכנסת.

בן חורין: החוק הזה מעביר כסף ממעטים לרבים.

בן חורין: פותח את שוק התקשורת, חותך את הבירוקרטיה שהרבה פעמים ריבוי החתימות מביא לשחיתות ולא ליותר פיקוח.

בן חורין: אנחנו מאוד מברכים אתכם.

בן חורין: לא היינו מצליחים לעשות זאת בלעדיכם.

בן חורין: ברמה האישית, איך אני יודעת כמה פוליטיקאי אחוז באידיאולוגיה שלו כשמתקשרים להתייעץ איתי – אני יודעת לומר: זה לא עובר את מיכאל.

בן חורין: אנו יודעים מה הוא חושב ועל מה יעמוד ולא משנה מי יהיה על הראש שלו.

בן חורין: זה אני אומרת לזכותך לאורך כל הדרך.

בן חורין: גם כשהדברים לא התאימו לנו, אתה יודע מאין באת ולאן אתה הולך.

בן חורין: הטבעת את חותמך במובן הזה בוועדה הזאת.

בן חורין: אני מודה לאיתי ולצוות המשפטי שלו, לטל פוקס, למרב, לאביגיל, לאילי.

בן חורין: אני מקווה שלא שכחתי מישהו.

בן חורין: איתי, באמת תחושה של שותפות ענקית גם ברגעי המחלוקת.

בן חורין: טייבתם את העבודה שלנו.

בן חורין: תודה על העבודה הקשה זאת.

בן חורין: עידית תודה על השעות המוזרות - 1, 2 בלילה, אנחנו יודעות, ולדקלה על שיתוף הפעולה והניסיון לתת מענה לצרכים שלנו.

בן חורין: אנו מתכוונים לחזור אליכם גם בפגרה ולהציק לכם.

בן חורין: אתם מכירים אותי ויודעים שזה יקרה.

מיכאל ביטון: אמרת שהוועדה עשתה לך את החיים קשים, אבל אנו לא מכירים מנכ"לית נמרצת של משרד ממשלתי.

מיכאל ביטון: רצינו להחליף את שם הוועדה: הוועדה לענייני תקשורת ובשוליים כלכלה, מרוב הקצב והיוזמה והנחישות.

מיכאל ביטון: בסוף הבאת תוצאות.

מיכאל ביטון: אמנם היה פה דיאלוג, לפעמים קשה, אבל כשמסתכלים על התוצאות של משרד התקשורת בוועדה הזאת בשנה הזאת יש לכם הרבה מה להתגאות בתוצרים.

מיכאל ביטון: תודה רבה לירן.

מיכאל ביטון: חבר הכנסת מורי ורבי שהלכתי ללמוד ממנו איך מנהלים ועדה כי אף פעם לא ניהלתי ועדה קודם.

מיכאל ביטון: יעקב מרגי, בבקשה.

יעקב מרגי: אדוני היושב-ראש, אתחיל בוועדה ואז אגע בך.

יעקב מרגי: אכן לא מורך ולא רבך.

יעקב מרגי: באת עם מטעם עשיר כראש המועצה המקומית ירוחם ובשאר התפקידים שעשית.

יעקב מרגי: ניהלנו שיחה וכמה טיפים.

יעקב מרגי: התלבטתי אם לבוא.

יעקב מרגי: התעסקתי בחדר במשהו אחר אבל מנהלת הלשכה שלי שיגעה אותי: לא מנומס, לא יפה.

יעקב מרגי: תבוא.

יעקב מרגי: אתרום את חלקי בדקה שאומר.

יעקב מרגי: החברה בישראל עברה בשנה האחרונה טלטלה לא קלה.

יעקב מרגי: השיח בכנסת היה מאוד-מאוד קוטבי.

יעקב מרגי: אני לא נבהל מאלה שבלקסיקון שלהם התבטאות כזו היא אלימה והתבטאות אחרת היא אליטיסטית ומודרנית ומתקבלת.

יעקב מרגי: אני לא רוצה לעשות קטלוג מי אמר כך ומי אחרת, אבל השיח היה קוטבי פוליטי, והחברה בישראל לא מקבלת את הכנסת בממדים הנכונים שלה, בתכונות הטובות שלה, בעשייה החשובה שלה, כי אם החברה בישראל היתה מקבלת מה שנעשה פה בתקופתך ובתקופות אחרות, ו-וועדות אחרות, היו רואים ששליחי הציבור שלהם עושים עבודת קודש נאמנה למענם.

יעקב מרגי: אני לא מתרגש ממה שקורה במליאה.

יעקב מרגי: נכון, הלוואי שיתנהל כפי שאני חושב אבל אני לא שופט אף אחד.

יעקב מרגי: אני חושב שהכנסת עושה עבודתה נאמנה – ועדות הכנסת - במקצועיות, ועדה שלא עושה חיים קלים לשר או למנכ"ל בהליך חקיקה, אנחנו נפגוש אותה בהמשכים.

יעקב מרגי: לצערי הרב ראיתי את זה.

יעקב מרגי: תיקנתי כיו"ר ועדת חינוך את תיקון 11 בחוק החינוך המיוחד, והעלינו קשים.

יעקב מרגי: והמשרד הבטיח שיתמודד עם זה, אבל אובייקטיבית היו פילוט ולאחר מכן היו כמה מערכות בחירות ולא היה מי שיעמוד על צוות המקצועי במשרד ושידאג שהתיקון יצליח.

רון כץ: עד היום סובלים מזה.

יעקב מרגי: סבלו לפני כן.

יעקב מרגי: זה לא כאוס.

יעקב מרגי: נכון, זה לא כפי שרצינו.

יעקב מרגי: קודם היה כאוס, הבאנו את זה למצב חקיקתי ומשפטי אבל זה לא הדיון כרגע.

יעקב מרגי: ועדה צריכה לעשות, לקחת את החוק ואת התקנות, לנפות אותם ולהוציא מהם הכי טוב.

יעקב מרגי: לפעמים אנחנו רוצים להתקדם עם השרים ולאחר מכן נפגשים - כי הפרקטיקה נמצאת פה.

יעקב מרגי: זה האורחים, זה בעלי התפקידים, הציבור.

יעקב מרגי: בעלי התפקידים.

יעקב מרגי: כל אחד מהפרקטיקה מביא את הקשיים וצריך לשמוע.

יעקב מרגי: ועדת הכלכלה היא מיוחדת במינה.

יעקב מרגי: היא כמעט לא אופוזיציה לא קואליציה.

יעקב מרגי: לכן בהיסטוריה שלה עמדו בה הרבה פעמים ראשי ועדה מהאופוזיציה עד שאני או לפניי שברו את זה.

יעקב מרגי: באתי לומר לציבור את גודלה וחוזקה של הכנסת ו-וועדות הכנסת וזה רגע חשוב שייאמר כי לעיתים מי שמציג את הכנסת, מציג אותה בצורה חסרה.

יעקב מרגי: ולך אדוני היושב-ראש, האינטנסיביות, הרצינות שלקחת את הדיונים האלה – לא תמיד היה לנו קל איתך אבל זה היה לטובת העניין, לטובת הוועדה.

יעקב מרגי: אני באמת חושב שיש לוועדה צוות מקצועי, אם מצד הנהלת הוועדה, עידית, דקלה, כוכי.

יעקב מרגי: כולם.

יעקב מרגי: והיועצים המשפטיים שבאים עם מטען מקצועי.

יעקב מרגי: יו"ר ועדה יכול להזמין דיון תוך יומיים.

יעקב מרגי: מה לעשות, החוכמה לא נמצאת במקום אחד.

יעקב מרגי: להביא יועצים משפטיים עם החומר לכאן – לפעמים זה בלילה, לפעמים בזמן השעות הפרטיות, להגיע מוכנים.

יעקב מרגי: זה צוות מקצועי שמלווה את כל הדיונים של הוועדות.

יעקב מרגי: זה המקום לומר תודה לכולם.

מיכאל ביטון: תודה רבה רבי יעקב.

מיכאל ביטון: עבדת איתי בוועדה שעות רבות וזה היה דרמטי.

מיכאל ביטון: תודה לך.

מיכאל ביטון: שר התרבות חברי חילי טרופר.

מיכאל ביטון: ברוך הבא.

חילי טרופר: ברוך הנמצא.

חילי טרופר: לא יצא לי להיות פה כל כך אבל שמעתי שמפרגנים למיכאל.

חילי טרופר: באתי לפרגן.

חילי טרופר: אני מאוד אוהב את מיכאל.

חילי טרופר: אני חושב שאם כל הכנסת והפוליטיקה היו מתנהלים כפי שהוועדה הזאת התנהלה היה הרבה יותר טוב לכולם.

חילי טרופר: קצת ייצרת פה אי בכנסת של כבוד הדדי ושותפות וענייניות.

חילי טרופר: קצת איבדנו את הענייניות בשנה האחרונה.

חילי טרופר: אז רציתי לומר לך תודה ולקוות שהאי יהפוך ליבשת.

חילי טרופר: תודה.

מיכאל ביטון: תודה, אחי ורעי, שר התרבות שגם אתה בחלקת עולמך מביא לנו קצת רוגע בשפה התרבותית, בספורט.

מיכאל ביטון: באפשרות שכל ישראל וכל אזרח ירגיש חלק מהמדינה באותה רוח שהבאת.

מיכאל ביטון: אנחנו גם פה פועלים באותם ערכים, מאותו בית.

מיכאל ביטון: חילי כאילו נולד בירוחם.

מיכאל ביטון: תודה רבה.

מיכאל ביטון: בבקשה, שמעון ביטון ומוטי אלקבץ.

שמעון ביטון: קודם כל תודה שניתנה לי ההזדמנות להשתלב בישיבה הזאת.

שמעון ביטון: לך מיכאל יושב-ראש הוועדה, לחברי הוועדה, לחברי הכנסת, עברנו שנה ביחד, שנה לא קלה, שאני לא יודע איך היינו עוברים אותה בלעדיך במשבר קשה מאוד, שלא חווינו אותו בשנים עברו.

שמעון ביטון: למזלי גם בשנים עברו היו לנו ראשי ועדה שנתנו כתף אבל השנה היתה יותר אינטנסיבית.

שמעון ביטון: מי שראה את כל הדיונים של ועדת הכלכלה לעניין הלולים או הרפורמה בחקלאות, יכול להבין מה עברנו.

שמעון ביטון: מרוב שביקרתי בוועדה, הייתי בשנה האחרונה כל כך הרבה, ראיתי כמה השקעת.

שמעון ביטון: לא יודע מה לאחל לך בקדנציה הבאה, אבל לנו אני רוצה לאחל, שיהיה לפחות בוועדת כלכלה, גם יעקב שומע אתי וגם מיכאל.

שמעון ביטון: אצלך זה לא רק יושב-ראש ועדה.

שמעון ביטון: יושב-ראש ועדה, ועדה שמיועדת, עם לב ענק.

שמעון ביטון: אי-אפשר לתאר אותך אחרת.

שמעון ביטון: אני זוכר את השיח שהיה לנו בשבוע האינטנסיבי של משא ומתן שביום חמישי, ביום האחרון שלו, ויתרת להיות עם הילדים שלך, חייל שחזר הביתה אחרי תקופה שלא נפגשתם.

שמעון ביטון: אמרת: אם אתם מוכנים לוותר לי, ולא אגיע היום כי אני חייב להיות עם החקלאים ואני חייב להשלים את הנושא של החקלאים.

שמעון ביטון: זה דבר שלא אשכח אותו.

שמעון ביטון: עשית המון.

שמעון ביטון: הצלחנו יחד בקדנציה הזאת להעביר את ההסכם בענף ההטלה, כמובן בעבודה סיזיפית שהיית מעורב בה במשא ומתן בלי הגבלת זמנים וימים.

שמעון ביטון: ב"ה דאגת גם שההסכם הזה ייחתם, וחברי הוועדה, חברי הכנסת שנתנו כתף, ואאפשר גם למוטי לומר כמה מילים.

שמעון ביטון: אי-אפשר בלי לומר לתודה לד"ר עידית חנוכה, לאיתי היועץ המשפטי ולליאור דובר הוועדה.

שמעון ביטון: זה הצוות שליווה אותך.

מיכאל ביטון: נזכיר את כל הצוותים בסוף.

מיכאל ביטון: תודה רבי שמעון.

מיכאל ביטון: מוטי, בבקשה.

מוטי אלקבץ: שמעון מיצה את כל הפעילות שלך כיושב-ראש הוועדה ביחס אלינו.

מוטי אלקבץ: בפנינו אתגר לא קל לקיים וליישם את ההסכם שאתה, רוחך שורה בו.

מוטי אלקבץ: אני מודה לך, לעידית ולכל הצוות.

מוטי אלקבץ: אין ספק שהכנסת מפסידה את זה שלא תמשיך להיות יושב-ראש אלא אם כן תהיה אפשרות שכן תמשיך להיות יושב-ראש הוועדה.

מוטי אלקבץ: אנו מאחלים לך שתדע לשים אנשים כמוך בנקודות מפתח כאלה שבהן הגישור יש לו משמעות גדולה, והפתרון בהסכמה יש לו ברכה גדולה מאוד.

מוטי אלקבץ: אני מקווה שנדע ליישם את הסכם.

מוטי אלקבץ: אני מודה גם בשם מושב מרגליות לך ולענבר בזק על קידום הטיפול במשבר שם.

מוטי אלקבץ: אשמח לדעת שהוועדה תמשיך לטפל עד סיום הטיפול במשבר.

מיכאל ביטון: יש סוגית הפיצוי העקיף שלא השלמנו אותו.

מוטי אלקבץ: מודה לך אישית בשמי ובשם כל מגדלי ההטלה במדינת ישראל וחקלאים בכלל.

מיכאל ביטון: תודה מוטי יקר.

מיכאל ביטון: דני גיגי, יושב-ראש הדיור הציבורי.

דני גיגי: קודם כל – מיכאל תמיד צועק עליי כשאני מתחיל לדבר, אז אני מחכה לצעקה.

מיכאל ביטון: אתה יודע שבסוף אנחנו פועלים לאותה מטרה.

דני גיגי: לגמרי.

דני גיגי: אני פונה למיכאל גם באחת בלילה עם הודעות של אנשים שנמצאים עם צווי פינוי.

דני גיגי: אני חושב שהממשלה הזאת פעלה נגד הדיור הציבורי בצורה מאוד קשה.

דני גיגי: אם דיברו על ממשלת שינוי, אנו לא ראינו את זה בדיור הציבורי.

דני גיגי: ראינו תהליכים של חיסול הדיור הציבורי.

דני גיגי: אני שמח שמיכאל היה פה כדי לנסות לעצור לפחות חלק מהתהליכים האלה במה שיכל.

דני גיגי: עבדנו גם בנושא של הפסקת פינויים של דיירים, גם בנושא התחדשות עירונית, גם על חשיבה על 300,000 משפחות שחיות במדינת ישראל ועבורן אין שום פתרון בדיור, שום תוכנית שהממשלה הזאת וממשלות קודמות גם הגישו.

דני גיגי: לא עסקה באנשים שלא יכולים לקנות דירה, לא מיליון וחצי שקל וגם לא במיליון וגם לפעמים לא בחצי מיליון.

דני גיגי: זה משפחות חד-הוריות, אימהות חד הוריות ואנשים נורמטיביים שקורסים.

דני גיגי: אני מודה למיכאל על שנתן להם קול, עשה כל שביכולתו להיאבק במגמות השליליות של הממשלה.

דני גיגי: כולי תקווה, שמה שייצא פה מהוועדה זה קול אחר, של בואו נמצא פתרון אמיתי למשבר הדיור, למשבר של המשפחות ששום דבר לא הוצע עבורן עד כה.

מיכאל ביטון: תודה רבה.

מיכאל ביטון: רחל גור, לובי 99.

רחל גור: רציתי לומר תודה.

רחל גור: בילינו שעות רבות ומי זוכר שבהתחלה היה הקורונה והיה מאוד קשה להיכנס, וכל דיון היה בלגאן שלם.

רחל גור: לפעמים הסכמנו ולפעמים לא, אבל תמיד נתת מקום, גם לתמיכה וגם לביקורת ועל זה אני מודה בשם הציבור.

מיכאל ביטון: תודה רבה רחל.

מיכאל ביטון: חברת הכנסת ענבר בזק.

ענבר בזק: קודם כל אני מודה לך על שזו היתה הוועדה בין הבודדות שהיה פה שיח ענייני ולא מתלהם.

ענבר בזק: לא נתת לצעקות ולדמגוגיה להשתלט.

ענבר בזק: אתה ניהלת את הדיונים – החזקת אותנו קצר, ואני אומרת זאת לחיוב.

ענבר בזק: זה טוב.

ענבר בזק: אנשים ידעו שאם מתחילים להתפרץ - הם יוצאים החוצה, וגם ידענו שככל שתגיע מוקדם יותר, תקבל את זכות הדיבור מוקדם יותר.

ענבר בזק: עליי זה עבד והייתי מקפידה להגיע בזמן.

ענבר בזק: אהבתי שהכללים ברורים והדיונים היו מאוד עניינים.

ענבר בזק: עוד לפני שהייתי חברת ועדה מהמניין היו כמה נושאים שהעליתי פה, גם הנושא של הפיצוי ללולנים, גם נושא הדבש.

ענבר בזק: מי כמוך יודע כמה חפרתי לך.

ענבר בזק: עשית עוד ועוד דיון עד שקיבלנו תשובות.

ענבר בזק: אני מסכימה עם מוטי שעדיין לא קיבלנו תשובה מספקת בעניין הפיצויים העקיפים אבל גם בפגרה, גם בחול המועד קיימת פה דיונים בנושא הלולנים ולא הרפית ואני יודעת שבמקביל קיימת שיחות עם משרדי הכלכלה והחקלאות.

ענבר בזק: אני חושב שכל האירוע עם החקלאות נפתר הרבה מאוד בזכות המעורבות שלך.

ענבר בזק: אז תודה.

מיכאל ביטון: תודה.

מיכאל ביטון: נקווה שביומיים האלה נסגור את ענף הצומח ונעשה הסכם טוב גם בתחום הזה.

מיכאל ביטון: זה יהיה טוב לכולם.

מיכאל ביטון: תודה.

מיכאל ביטון: חבר הכנסת ולדימיר בליאק.

מיכאל ביטון: ולדימיר כמעט לא אומר מילה מיותרת בוועדות.

מיכאל ביטון: אם יש לו מה לומר, הוא אומר, ואם לא - לא, אבל הוא יושב שעות בוועדה ומשפיע, והענייניות הזאת זה דבר מדהים.

ולדימיר בליאק: נאמרות פה כל כך הרבה מילים מיותרות שאני מנסה לא להכביד.

ולדימיר בליאק: אני לא חבר ועדה מן המניין כי הייתי קבור בוועדת הכספים כרכז הקואליציה אבל כל פעם שהייתי מגיע, הייתי מתרשם מאוד מרמת הדיונים, מהעומק ומהמקצועיות.

ולדימיר בליאק: זה המון בזכותך אדוני היושב-ראש.

ולדימיר בליאק: זו ועדה חשובה מאוד.

ולדימיר בליאק: היא מילאה תפקידה בכנסת המורכבת הזאת בכבוד רב ובתקווה שנמשיך גם בכנסת הבאה.

ולדימיר בליאק: תודה.

מיכאל ביטון: תודה.

מיכאל ביטון: עו"ד מיכאל אטלן, הממונה על הגנת הצרכן.

מיכאל ביטון: תודה.

מיכאל ביטון: אני כאן כדי להביע בשם הרשות להגנת הצרכן ושכר הוגן צער אמיתי על זה שהעבודה נפסקת, גם שלך וגם של חברת הכנסת לימור מגן תלם.

מיכאל ביטון: הצוות זה כמו עוגה והאיכות שלה, הם יודעים שאנו מעריכים אותה מאוד.

מיכאל ביטון: אבל היושב-ראש זה כמו הקצפת – יכולים או לשדרג או לקלקל.

מיכאל ביטון: במקרה שלך זה בפירוש שדרג את הוועדה.

מיכאל ביטון: סיימת שבוע שעבר את העניינים שלנו עם תקנות מאגר אל תתקשרו אליי וחבל.

מיכאל ביטון: היתה לנו חובת הקלטה שהיינו צריכים להביא וחוק למניעת פגיעה בצרכן שקריטי בעוקץ הצרכנים.

מיכאל ביטון: אני מאוד מקווה, שהדרכים שלנו ישתלבו בהמשך, כדי שנמשיך את העבודה המשותפת הזאת העניינית שרואה את הצרכן בצורה הוגנת, מאוזנת, חברתית, אכפתית.

מיכאל ביטון: תודה רבה לך מיכאל.

מיכאל ביטון: אם יש משהו שאנו צריכים להילחם עליו קבוע זה לראות את הצרכן, את האזרח שמתמודד עם יוקר המחיה, עם בירוקרטיה, עם רמאות, עם מניפולציות, ניצול.

מיכאל ביטון: קצת האצנו גם את גופי הרגולציה בתחומים האלה.

מיכאל ביטון: גם רשות התחרות, גם הרשות להגנת הצרכן, המועצה לצרכנות ועוד המון גופים.

מיכאל ביטון: נתנו להם מקום מרכזי ודחיפה לממש בביטחון רב את הסמכויות שיש להם בחוק לאכוף את הדברים.

מיכאל ביטון: צמרת אביבי, סגנית נשיא לה"ב, בבקשה.

צמרת אביבי: מיכאל, מי כמוך יודע כמה נכנסת לי עמוק ללב, תמיד בלב פתוח ובנפש חפצה.

צמרת אביבי: אתה מגיב לכל טרוניה.

צמרת אביבי: קודם כל תודה שהזמנת אותי, ושהבנת עד כמה העצמאיים חבוטים חרף העובדה שיש לנו ממשלת שינוי.

צמרת אביבי: עדיין לא ממש הרגשנו עד הסוף את השינוי למרות מאמצי חברי הכנסת.

צמרת אביבי: עדיין יש המון דברים שיש לשנות.

צמרת אביבי: בעניין החזרי המענקים אנו עדיין עמלים על זה מאחורי הקלעים, אלה ששולמו בגין הקורונה.

צמרת אביבי: אנו עדיין נאבקים על זה.

צמרת אביבי: העצמאיים עדיין לא חזרו למצב האופטימלי שלהם.

צמרת אביבי: ימי הבידוד שניתנו לנו הם מאוד מצומצמים וזה רק על פברואר.

צמרת אביבי: יש עכשיו גל חדש.

צמרת אביבי: שוב אנו צריכים להיאבק כדי לקבל משהו.

צמרת אביבי: ורשת הביטחון לעצמאיים שלא הצלחנו לקדם ולעשות דבר עם זה, לכל העצמאיים מגיע גם ימי מחלה, גם ימי אבל כמו כל אזרח אחר.

צמרת אביבי: אנחנו לא אזרחים סוג ב'.

צמרת אביבי: אנחנו הקטר שמניע את כלכלת מדינת ישראל.

צמרת אביבי: אני יודעת שאתה יודע את זה ושעשית כל מה שיכולת.

צמרת אביבי: נראה איך נמשיך מפה.

צמרת אביבי: תודה.

מיכאל ביטון: תודה שהית פה.

מיכאל ביטון: דיברת מדם ליבך.

מיכאל ביטון: הממשלה יכולה וצריכה להשקיע הרבה יותר זמן ופתרונות בעסקים קטנים, בינוניים, מה שקראו גם עסקים זעירים.

מיכאל ביטון: זו שדרה ענקית של המשק.

מיכאל ביטון: יש לה פחות עוצמה בלוביסטים ובעוצמה הפורמלית התקשורתית אבל היסודות שכלכלה מקומית מקיימת זה עסקים קטנים ובינוניים.

מיכאל ביטון: ככל שבקהילות יהיו יותר עסקים קטנים ובינוניים, כך החוסן הכלכלי המקומי חזק.

מיכאל ביטון: יש מה לעשות.

מיכאל ביטון: לא השלמנו את המלאכה בעבודה למען עסקים קטנים ובינוניים.

מיכאל ביטון: אני מחויב לנושא הזה גם בעתיד.

מיכאל ביטון: אורן בוטא, תנועת העצמאיים.

אורן בוטא: תודה רבה לכל מי שהגיע ונשאר.

אורן בוטא: מיכאל, הייתי בעשרות דיונים בוועדות בכנסת בשנה האחרונה, ובוועדה הזאת בעיקר, שדנה בדברים שקשורים לעצמאיים, ליוקר המחיה.

אורן בוטא: ייצגתי את תנועת העצמאיים ואת האפודים הצהובים.

אורן בוטא: למרות שנלחמנו בעשרות הפגנות מול הממשלה הזאת היום לצערי ראש הממשלה קורא אולי לחלקנו כוחות האופל.

ולדימיר בליאק: הוא לא קרא לכם ככה.

ולדימיר בליאק: למה אתה משקר?

אורן בוטא: ולדימיר, אני לא משקר.

ולדימיר בליאק: אתה משקר עכשיו.

ולדימיר בליאק: אתה משקר ומכפיש.

אורן בוטא: כשהצבעתי ימינה לא הייתי כוחות אופל.

אורן בוטא: היום עברתי צד.

מיכאל ביטון: בוטא, דיברנו על עסקים קטנים ובינוניים.

מיכאל ביטון: להישאר לגופם של דברים.

מיכאל ביטון: עזוב את הפוליטיקה.

מיכאל ביטון: לא לדבר על זה.

מיכאל ביטון: היה לנו דיון רגוע, נשאיר זאת כך.

אורן בוטא: עשינו המון דיונים בנושאים האלה.

אורן בוטא: מהות ועדת הכלכלה - לדאוג לכלכלת האזרח, שפרנסתו תהלום את ההוצאות שלו קרי מגורים, מזון וכל הוצאותיו – דלק, חשמל.

אורן בוטא: בשנה האחרונה יוקר המחיה האמיר.

אורן בוטא: יש סיבות עולמיות אבל כנגדן אתה יודע מיכאל, שיכלו להוריד את הבלו על הסולר והדלק, את שלושת השקלים האלה ממחיר הדלק ולו עד סוף השנה.

אורן בוטא: מדינת ישראל היתה מקבלת פחות מס אבל האזרחים היו מצליחים לגמור את החודש.

אורן בוטא: היום רבים מהם לא מצליחים להתחיל את החודש.

אורן בוטא: תודה לך על כל הסבלנות שגילית.

אורן בוטא: הוכחת שאתה לא מסתכל על מי שמדבר כאופוזיציה או קואליציה אלא כאזרח.

אורן בוטא: זה לזכותך.

אורן בוטא: אלה הדברים שכל חבר כנסת צריך ללמוד.

אורן בוטא: אני כיבדתי כל חבר כנסת מהאופוזיציה ומהקואליציה.

אורן בוטא: כשצריך, אמרתי את התודות.

אורן בוטא: אני חושב שבממשלה הבאה אתה חייב להיות חלק חשוב.

אורן בוטא: כנראה שלא תהיה יושב-ראש ועדת הכלכלה – נכון לך תפקיד הרבה יותר חשוב כי אתה צריך להיות שם.

אורן בוטא: אני מאמין בך מיכאל, בצוות שלך פה, וכולי תקווה שמי שיעמוד בראש ועדת הכלכלה יעשה לא פחות ממה שעשית וזה נעליים גדולות.

מיכאל ביטון: תודה רבה.

מיכאל ביטון: לגבי החזר התשלומים של מקבלי המענקים, רשות המיסים לא יצאה בהודעה שלא תגבה את זה בקרוב אבל סוכם איתה עקרונית שהגבייה הראשונה של החזרי מענקים זה ממש אותם גופים עסקיים שדיווחו על הפסד של מעל 40% אבל בפועל הפסידו 5%, 10% והם יתחילו להחזיר ראשונים.

מיכאל ביטון: המצבים הגבוליים של 3%, 37% ו-39%, גם תהיה נכונות להתחשב.

מיכאל ביטון: כל עסק שיפנה לרשות המיסים – זו התחייבות שקיבלתי, וירצה פריסה או עזרה כדי להתקיים כעסק ולהמשיך לשלם מיסים כדין, יוכל להתקיים.

מיכאל ביטון: יונתן ברלינר, התאחדות יועצי המשכנתאות.

יונתן ברלינר: תודה רבה.

יונתן ברלינר: אתחיל משינוי אדיר שקורה כעת בזכות הוועדה והוועדה אפילו לא מודעת אליו.

יונתן ברלינר: מדובר בשינוי שעתיד להתפרסם בימים הקרובים בנוגע להלוואות הזכאות.

יונתן ברלינר: בזכות מה שעלה כאן בוועדה לפני כחודשיים והדרישה שלך מבנק ישראל להתייחס לעניין הלוואות הזכאות, בימים הקרובים עתיד להתפרסם נוהל חדש של בנק ישראל שמתייחס לעניין.

יונתן ברלינר: בהנחה זהירה הוא עתיד להכפיל אף לשלש את השימוש בהלוואות הזכאות ושזה שינוי שחיכינו לו שנים.

יונתן ברלינר: זה קרה פה בין השורות, אני אפילו לא בטוח שהם מודעים לו אבל מבחינת שוק הלווים זה שינוי אדיר.

יונתן ברלינר: התחלתי להגיע לכנסת לפני כשלושת רבעי שנה יחד עם חבריי ברוך ושימי, כנציגים של יועצי משכנתאות וציבור הלווים.

יונתן ברלינר: באותם ימים התחילו לדבר שוב על רפורמת הבנקאות הפתוחה שהתחילה ב-2015 והגיעה לשלבי סיום.

יונתן ברלינר: גילינו שעוד שבועיים יועצי משכנתאות, כנראה נישאר מחוץ למשחק, בנק ישראל הכיר בנו לראשונה ב-2017.

יונתן ברלינר: כשהתחילו את החקיקה של הבנקאות הפתוחה ב-2015 עוד לא היינו משמעותיים בשוק, ויועצי המשכנתאות עם כל השוק של כל שוק הדיור עלה והמחירים עלו וסך המשכנתאות הכפיל עצמו.

יונתן ברלינר: גם יועצי משכנתאות גדלו עם כל השוק ומהווים היום כ-50% מנותני המשכנתאות.

יונתן ברלינר: הגענו לכנסת ובפעם הראשונה לא מצאנו את עצמנו, הסתובבנו פה כמה שעות.

יונתן ברלינר: אני בחבורה הכי מבוגר, ולא ידענו מה עושים פה.

יונתן ברלינר: אמרנו: לפני שהולכים נלך למזנון הכנסת כי אמרו שיש ארוחה מוזלת.

יונתן ברלינר: זה באמת היה זול.

יונתן ברלינר: שם פגשנו את מיכאל שהיה בהפסקה בין דיונים.

יונתן ברלינר: הצקנו לו קצת ואמר לנו: תנו לי לאכול אבל בכמה דקות האלה העלינו את הבעיות שלנו, את זה שנישאר מחוץ לשוק ומשם היה להיכנס לוועדה ולראות איך מיכאל מתעקש בפני הייעוץ המשפטי שהתנגד להכניס דברים ברגע האחרון, הבין את הצורך והתעקש שימצאו את הדרך להכניס אותנו.

יונתן ברלינר: כך נכנסנו לבנקאות הפתוחה ולא נשארנו מאחור.

מיכאל ביטון: במילים פשוטות, התחום שלכם בא מלמטה.

מיכאל ביטון: בפעם הראשונה שהמקצוע הזה הוכר בשפת חקיקה וקיבל מעמד לפנות כאיש מקצוע, אני חושב שזה בחוק שעשינו.

מיכאל ביטון: עד שבנק ישראל אפשר להשוות משכנתאות טוב יותר ולקבל תשובות תוך שבוע מבנקים ולאסוף מידע פיננסי ועוד המון דברים - אתם פעלתם בשטח והוזלתם לרבים.

מיכאל ביטון: מי שפעל באמון ויושרה כיועץ משכנתאות הוזיל לרבים את המשכנתא כי רוב האנשים לא יודעים עד היום על איזו משכנתא הם חתמו.

מיכאל ביטון: גם לכם יש זכויות בעשייה הזאת.

יונתן ברלינר: באמת באנו מהשטח ולא היתה לנו מעולם הקלה רגולטוריות וגם לא היה צורך, פתאום נעשה צורך אמיתי שקצת נשארנו מאחור בלי כוונה.

יונתן ברלינר: לא היה מי שישמע אותנו.

יונתן ברלינר: היינו קצת תמימים.

יונתן ברלינר: באנו פעם ראשונה.

יונתן ברלינר: תוך שבועיים זה נכנס.

יונתן ברלינר: חשבנו שזה מובן מאליו.

יונתן ברלינר: במהלך כחצי שנה התבגרנו והבנו שזה לא כזה מובן מאליו.

יונתן ברלינר: על זה אנו מודים.

יונתן ברלינר: מלאים תודה והערכה.

יונתן ברלינר: תודה על שהגענו לכנסת בפעם הראשונה בלי הכנה, בלי תיאום.

יונתן ברלינר: ישבת אתנו, הקשבת לנו ופעלת בהתאם, ובחוש שישי ובכישרון אתה יודע להבחין מתי מדובר באירוע ובמצוקה אמיתית ומתי עדיף לפנות לאפיקים אחרים.

יונתן ברלינר: שמעת אותנו בחפץ לב 5, 10 דקות וזה הספיק.

יונתן ברלינר: אחרי זה כשהעלינו נושאים לפעמים שמעת, לפעמים השתקת אותנו.

יונתן ברלינר: גם מזה למדנו.

יונתן ברלינר: דבר אחרון שלמדנו ממך, איך מאחורי הקלעים – כי אנחנו גם בקשר עם הרשות לתחרות ובנק ישראל ויועצים משפטיים, איך כל הדיונים בוועדה בסוף יש להם הכנה ובין לבין מאחורי הקלעים.

מיכאל ביטון: זה הכי חשוב.

מיכאל ביטון: מי שמכין את הדברים מראש, הוועדה מאשרת.

מיכאל ביטון: רוב העבודה היא לפני הוועדה.

יונתן ברלינר: הבנו שכמעט תמיד הכול יהיה בהסכמה.

יונתן ברלינר: הפנמנו את זה.

יונתן ברלינר: רצינו לקדם מאוד חוק שיביא להכרה ביועצי משכנתאות – אנו חושבים שזה הכרחי עם כל הקידום של הבנקאות הפתוחה, לא בסעיף קטן אלא משהו יותר רוחבי שיהיה לו התייחסות בבנק ישראל וברפורמת הבנקאות הפתוחה.

יונתן ברלינר: קיבלנו ולמדנו את זה ממך.

יונתן ברלינר: החלטנו לשנות את החוק שאנו עושים, לקבל על זה הסכמה רחבי מכל הגופים – גם הרשות לתחרות, גם בנק ישראל והגופים הרלוונטיים.

יונתן ברלינר: בעז"ה מקווה שכך זה יוכל להיות מקודם בוועדה.

יונתן ברלינר: זה למדנו ממך.

יונתן ברלינר: תודה.

מיכאל ביטון: תודה.

מיכאל ביטון: חבר הכנסת יעקב אשר.

אדוני היושב-ראש, אני מבקש מכל הנוכחים לא להספיד את היושב-ראש.

נכונו לו הרבה עלילות והרבה דברים טובים לעם ישראל בכל סיטואציה שתהיה פה בעתיד.

אדוני היושב-ראש, הוועדה בראשותך, כפי כל דבר שהיה בראשותך – אנחנו מכירים מספר ימים מהתחום המוניציפלי.

היית הקול של כל העם.

העם מורכב מהרבה מאוד חלקים.

אני מדבר על חלקים כלכליים, לא כאלה אמונים כאלה ואחרים או מגזריים או דברים מסוג זה.

היית הקול של העם.

גולת הכותרת של המאבק שלך שאני מקווה שעדיין נמשיך להיאבק בו, הנושא של הרפורמה המטורללת של התחבורה הציבורית שהיא אנטי תזה לכל מה שחינכו כאן בוועדה הזאת ואני בוגר עשר שנים פעילות מאוד בוועדה הזאת.

יודעות את זה פה מנהלות הוועדה והייעוץ המשפטי.

אני חושב שהמשימה הגדולה היא איך להנגיש, לחבר, להאהיב את התחבורה הציבורית על משתמשיה.

מה שעשתה הרפורמה, לצערי הרב, בדיוק הפוך.

באותם ציבורים שהם תלויי תחבורה ציבורית, שהחיים שלהם בנויים על תחבורה ציבורית, שם הקשיים מגיעים.

אין לי שום הסבר לזה.

אני מפציר בך ומצטרך לכל ראשי הרשויות שעומדים מאחוריך בעניין הזה לא להרפות בעניין הזה.

ננסה כל דרך.

עשינו פה ועדת הסכמות על מטרו, שמטרו.

עם כל הכבוד למטרו, ואני הייתי מאלה שהובילו את המטרו בוועדה המיוחדת לתשתיות כאיש אופוזיציה – תמכתי ועזרתי ונתתי הסתייגויות.

אני מכיר את זה.

הייתי ראש עיר שהיה פעיל מאוד בנושא הקו האדום והקווים של הרכבת הקלה באזור גוש דן.

הנזק של המטרו לא יהיה בשלושה ארבעה חודשים האלה אבל הנזק של הרפורמה הרעה הזאת תתחיל עכשיו ויהיה קשה מאוד אחר כך לשנות אותה, ולכן אני מקווה אדוני, שהקול שהרמת יהיה קול שלא ילך לאיבוד.

שזה לא יהיה ברכה לבטלה אלא שיחול עליה כל מה שצריך לחול עליה.

יש נושא הקורקינטים החשמליים והדברים מהסוג הזה.

העברת חקיקה או תקנות, בכלל השיטה – אני אומר לאיש המשכנתאות – שאנו בשיתוף פעולה הרבה מאוד שנים ויושב-ראש הוועדה הפתיע בפרגמטיות שלו, אבל השיטה פה בכנסת – כשאתה רוצה לדחוף תקנות, תתחיל למחוק.

אני יודע שחלק מהדברים צריכים להיות בחקיקה ראשית אם אתה לא מגיע עם הטרקטור - לא יתחילו לדחוף את התיקונים שיש לעשות.

לכן יש המשחק הזה של הדבר הזה.

בנושא הקורקינטים, יש לי ביקורת קשה מאוד על משרד התחבורה.

אנו כל יום פותחים את החדשות ורואים עוד בחור שנפצע או נהרג, אשה שנפלה או הפילה מישהו מהקורקינט.

פשוט נורא.

אחד הדברים שבאמת במקום להסדיר אותם, באו עם כמה דברים נכונים, היתה פה הצעת חוק שלי – ולא בגלל שזו הצעת חוק שלי ולא כי אני רוצה שתהיה על שמי בספר החוקים כי כי הסכמתי שיהיו גם בתקנות.

דיברנו על כך שתהיה לוחית זיהוי על הקורקינטים, שנותנת אחריות.

גם ההורים יודעים שהילד לא יכול לקחת את זה סתם כי יש לוחית זיהוי.

לא יעלה על הדעת אחרי שנתנו סמכות לפקחים היום שהפקח יתחיל לריב עם נער בן 14 או 16: תוציא לי תעודת זהות.

כל דקה כל הרחוב: ילד קטן – תעזוב אותו.

אז נתנו אפשרות להעלות את הקנסות, העבירו את זה כאן, העיפו את הקנסות לשמים, נתנו סמכויות לפקחים, אבל הצעה טובה ששרת התחבורה בעצמה מעל במת הכנסת אמרה שהיא תומכת בהצעת החוק שלי, שתהפוך לתקנות - לא קידמו בכלום.

כלומר אין לך אפשרות לאכוף את זה, להסדיר את זה כמו שצריך.

גם נושא תאונות הדרכים לצערי הרב, לא מספיק עלה בקדנציה הזאת בגלל הרבה מאוד דברים.

כולנו שמנו את יהבנו על ועדת המשנה.

לצערי הרב כנראה שיושב-ראש קואליציה זה לא התפקיד המתאים להיות עם עוד ועדה.

אני חושב שאנו מפספסים פה.

הנושא הזה הוא מדמם.

מניסיון כיושב-ראש ועדת משנה בתקופת איתן כבל, עשינו 20, 30 ישיבות של ועדת משנה.

זה עזר.

אותה תקופה היתה ירידה מתונה שהלכה לאורך כל הזמן בנושא תאונות דרכים.

לגבי בנק ישראל, אין ספק שניהלת מלחמה עם בנק ישראל, ואחר כך ידעת להתנהל איתם בשלום.

גרמת לך שיש הרבה תיקונים שהבנק עצמו עושה.

היום הפיקוח על הבנקים והבנק עושים הרבה מאוד תיקונים.

יש הצעת חוק שלך ושלי אדוני של משכנתאות של ניודן בצורה קלה ומגוונת בין הבנקים.

לא להטריח את האדם שרוצה למחזר משכנתא - לגרום לו שלא מגיע למחזר אותה, נשאר עם המצב כמו שהוא כי יודע שיצטרך לבוא 6 או 7 פעמים ולרוץ להחתים מיליון פעמים והבנקים לא שיתפו פעולה.

היתה החלטה בוועדת שרים לקדם את הצעת החוק הזו.

היתה הסכמה שתוך ארבעה חודשים נגיע לתקנות.

אני מקווה וקורא מפה לבנק ישראל ולמשרד האוצר לקדם אתנו, מגישי החוק, את ההסכמות הללו.

זה עוד חלק ממה שנותן אפשרות לאנשים למחזר את המשכנתא שלהם ולא להפסיד כסף מדמם שהולך כל חודש.

אדוני יאריך ימים על ממלכתו הזו או האחרת.

תמשיך להיות הקול של העם וממילא העם יהיה אתך.

מיכאל ביטון: תודה רבה רבי יעקב.

מיכאל ביטון: יוסי אלקובי, נשיא התאחדות המלאכה והתעשייה.

יוסי אלקובי: שלום, נהניתי להגיע לכל הישיבות של ועדת הכלכלה.

יוסי אלקובי: נהניתי ממוצא פיך, נהניתי מכל דבריך.

יוסי אלקובי: הדאגה שלך לשכבות החלשות ולעסקים הקטנים והבינוניים היתה בראש מעייניך.

יוסי אלקובי: ראו את זה בברק שבעיניך.

יוסי אלקובי: ההקשבה שלך, החשיבה שלך, זה לא מובן מאליו.

יוסי אלקובי: אתה איש שטח, איש אמיתי.

יוסי אלקובי: אשריך.

יוסי אלקובי: אשרי הארץ שזכתה בך.

יוסי אלקובי: אסיים ולא אאריך.

יוסי אלקובי: לך אין מחליף.

יוסי אלקובי: רק אתך היינו יכולים להגיע לפתרונות אמיתיים.

יוסי אלקובי: תודה לך בשם התאחדות המלאכה והתעשייה.

יוסי אלקובי: מודים לך ומוקירים את כל העשייה שלך.

יוסי אלקובי: אני תקווה בעז"ה שנראה אותך במקום הזה בוועדת הכלכלה הזו כי רק אתה תוכל להוציא את העסקים הקטנים והבינוניים, לדרך חדשה שירגישו גאווה בעשייה שלהם, בפרנסה של עובדיהם ובשכר לעובדיהם.

יוסי אלקובי: תודה והצלחה בכל אשר תלך.

מיכאל ביטון: תודה.

מיכאל ביטון: ריגשת.

מיכאל ביטון: אני שותף לכם בכל אשר אהיה ובכל שאעשה.

מיכאל ביטון: אני רוצה להודות לכל עשרות חברי הכנסת שבאו, לשרים שמפוקחים והוועדה הזאת היא ועדת הבית שלהם החל ממשרד האוצר שמוביל את הרפורמות הכלכליות ומתכלל אותן, משרדי התחבורה, חקלאות, תיירות, כלכלה, אנרגיה, תקשורת, דיור ושיכון, נגב גליל ופריפריה.

מיכאל ביטון: אני מודה לצוות שלי כי בסוף כשהגעתי לתפקיד לא ידעתי מה זה ועדה.

מיכאל ביטון: הייתי חבר ועדת כספים.

מיכאל ביטון: לא ידעתי מה זה להוביל ועדה.

מיכאל ביטון: ואמרו לי דבר אחד: יש לך צוות מצוין.

מיכאל ביטון: אני חושב שהוא הכי מצוין בכנסת.

מיכאל ביטון: אנשי המקצוע של ועדת כלכלה, שתומכים בעבודת יושב-ראש הוועדה, ועדות המשנה והח"כים, הם הכי טובים בכנסת.

מיכאל ביטון: כך אני חושב, כך רבים חושבים.

מיכאל ביטון: זו ההזדמנות שלי לומר לכם תודה.

מיכאל ביטון: לצוות ועדת הכלכלה, ד"ר עידית חנוכה, מנהלת ועדת הכלכלה.

מיכאל ביטון: כמה צער גרמתי לך, אבל כמה הישגים עשינו ביחד.

מיכאל ביטון: אני מתנצל על הצער וגאה במה שעשינו ביחד.

מיכאל ביטון: דקלה הסגנית, כוכי, יפעת, מרינה.

מיכאל ביטון: לדובר הוועדה שהוא צנוע אבל חד ומבריק ועושה עבודת קודש ליאור.

מיכאל ביטון: תודה רבה לך.

מיכאל ביטון: לכל הסטאז'רים, לדולי שמעוני שמצטרפת לוועדת כלכלה.

מיכאל ביטון: באת למקום הנכון, בהצלחה.

מיכאל ביטון: לצוות הלשכה המשפטית.

מיכאל ביטון: עו"ד איתי עצמון, היועץ המשפטי לוועדת כלכלה.

מיכאל ביטון: קיבלתי איש מבריק בחקיקה.

מיכאל ביטון: בחקיקה זה יכול להיות בהפניה לסעיף הקטן שהופיע בחוק המשנה.

מיכאל ביטון: כמה נשארים איתך?

מיכאל ביטון: לפעמים אתה לבד.

מיכאל ביטון: אבל המבריקות הזו היא גם שילוב של תבונה.

מיכאל ביטון: להבין מתי אנו מחמירים עם המשרדים, מתי משחררים ורצים קדימה.

מיכאל ביטון: לכל הצוות שלך – עו"ד מרב תורג'מן, עו"ד אביגל כספי, עו"ד ורד קירו זילברמן, עו"ד טל פוקס, הילי אנושי.

מיכאל ביטון: צוות מרכז המחקר והמידע שעבדו עם הוועדה.

מיכאל ביטון: בלעדי

מיכאל ביטון: כם לא היו לנו נתונים ולא ידענו לשאול את השאלות הנכונות.

מיכאל ביטון: התגליות שלכם היו מהפכניות, או לפחות הנתונים שהצלחתם לשאוב.

מיכאל ביטון: למשל סוגית ההשקעה בנגב בהייטק והפירות של אותם 600 מיליון שקל ועוד עשרות דברים שגילינו דרככם – הנחלוקת בין הלמ"סב לבין הוועדה לבחינת הפערים במחירים שהלמ"ס אומר שלא מטילים על החקלאים את האחריות.

מיכאל ביטון: אלה דברים שהרבה מהם גילינו דרך מרכז המחקר והמידע של הכנסת בלוחות זמנים קשים, לייצר ניירות ומידע.

מיכאל ביטון: עמי צדיק מנהל המחלקה לפיקוח תקציבי והמוביל של הצוות הזה, שירי ספקטור, נועם בוטוש, בת חן רוטנברג, רינת בניטה, אסנת אסי, אלגו מזרחי, מתן שחק, לירן כוסמן.

מיכאל ביטון: אני מודה לכל הרשמים הפרלמנטריים שנמצאים אתנו, למפעילי הזום, והחיבור לערוץ הכנסת.

מיכאל ביטון: יחידת הסדרנים ומשמר הכנסת.

מיכאל ביטון: רוני פה.

מיכאל ביטון: אין להם הרבה עבודה בוועדת כלכלה.

מיכאל ביטון: עובדי שפיר האמונים על הניקיון והתחזוקה, עובדי מזנון הכנסת שדואגים לנו, שמזינים אותנו, שמשקים אותנו, עובדי ערוץ הכנסת, ואחרונים חביבים הצוות שלי נועם קידר ראשת המטה, רפי פרלשטיין הדובר, יגאל לוין יועץ חקיקה ושמעון שטרית העוזר שלי.

מיכאל ביטון: מי שסיימה לא מזמן ראשת המטה שלי שלי סויסה, שיר מהדוברות וראובן דהאן, והצוות הקודם שלי כולם הלכו להוביל דברים גדולים יותר.

מיכאל ביטון: שלי הלכה ללמוד אחיות, ראובן לנהל מפעל ושירי מנהלת אגף בעיריית תל אביב.

מיכאל ביטון: אני בעד שהעובדים שלנו יפרחו ויצמחו.

מיכאל ביטון: מתנצל בפני מי שלא זכה לדבר היום.

מיכאל ביטון: לפעמים אתה אומר שיש שנה קשה, שלוש שנים קשות.

מיכאל ביטון: לפעמים יש דכדוך – מה יהיה, לאן פנינו, מה הצלחנו, מה לא הצלחנו.

מיכאל ביטון: לא סיימנו.

מיכאל ביטון: לא טיפלנו בכל העוולות.

מיכאל ביטון: לא תיקנו את כל מה שיש לתקן בחברה הישראלית.

מיכאל ביטון: אבל ביום כזה אני מודה לקב"ה על מה שזכינו לעשות ביחד ומלא נחת מההישגים של כולנו, כל הוועדה הזאת.

מיכאל ביטון: זה כמו תזמורת פילהרמונית.

מיכאל ביטון: לפעמים אני המנצח ולפעמים לימור היא המנצחת.

מיכאל ביטון: אבל כל הנגנים פה והמנגינה טובה והתוצאות טובות.

מיכאל ביטון: שנמשיך לעשות טוב למען המדינה.

מיכאל ביטון: תודה רבה, הישיבה נעולה.